Dame i gospodo zastupnici, poštovani gosti, otvaram 82. sjednicu Zastupničkog doma Parlamentarne skupštine BiH. Na sjednicu su osim zastupnika pozvani naši redoviti gosti, predsjedatelj i članovi Predsjedništva BiH, predsjedatelj i članovi Vijeća ministara BiH, predstavnici OHR-a, OESS-a i drugih međunarodnih organizacija u BiH koje redovito prate rad našeg doma, te predstavnici određenih nevladinih organizacija. Na sjednicu smo pozvali i ombudsmena za ljudska prava BiH, glavnog revizora Ureda za reviziju institucija BiH i ravnateljicu Agencije za ravnopravnost spolova BiH radi razmatranja materijala iz njihove nadležnosti. Pozdravljam sve nazočne zastupnike i goste kao i predstavnike sredstava javnog informiranja. Prema evidenciji službe, sjednici je nazočno 32 zastupnika. Odsustvo su najavili zastupnici: Milica Marković, Salko Sokolović i Zlatko Lagumdžija. Zastupnik Jerko Ivanković Lijanović je najavio kašnjenje. Konstatiram da sjednica ima kvorum za rad i odlučivanje. Prije nego pređemo na dnevni red imamo i jedno prethodno pitanje. Naime, Središnje izborno povjerenstvo je 26. 7. 2010. godine dostavilo Domu Odluku o prestanku mandata Savi Eriću i dodjelu mandata slijedećem kvalificiranom kandidatu s liste političke stranke SDS – Srpska demokratska stranka – a to je Ljiljana Milićević. Ljiljana Milićević je 26. 7. 2010. godine potpisala Izjavu o prihvatanju mandata. Prema tome, nova zastupnica treba da da svečanu izjavu kako bi preuzela zastupnička prava i obveze. Pozivam gospođu Ljiljanu Milićević da da svečanu izjavu. Ja Vas pozivam da za mnom ponavljate tekst svečane izjave prema tekstu koji imate kod sebe. /DAVANJE
IZJAVE/
'Prisežem
'Izjavljujem 2 NIKO
: da ću savjesno obnašati povjerene mi dužnosti, LJILJANA
Čestitam kolegici zastupnici.
Hvala lijepo. [[APLAUZ]]
Evo, uvaženi kolega Erić je tražio kratko obraćanje prije napuštanja, pa ćemo mu dati priliku da se obrati kolegama zastupnicima.
Poštovani predsjedavajući, cijenjene kolegice i kolege, poštovani gosti, ja zaista ne bih o ovom mom slučaju i ovoj priči sada da zamaram vas, znači što je bilo – bilo je, svi smo svjesni toga, ali ne bih želio da iko ubuduće iz ovog parlamenta ode na ovaj način na koji ja odlazim i 3 molim vas da ubuduće zaštitite i sebe a i one buduće poslanike koji trebaju da zastupaju narod i ono što se obećalo i što se reklo. Ono što ja mogu reći za sebe nemam potrebe, svi vi znate, želio sam da budem korektan, da završim sve svoje poslove onako kako je najbolje za ovaj narod i za ovu državu i za sve nas. Teme koje sam imao namjeru i želju da sprovodim nisu bile aktivne a nadam se da će sljedeći saziv Parlamenta ili možda kada istekne ove četiri godine doći vrijeme da se ponovo kandiduju i da raspravljamo samo o ekonomskim temama, što je bila i moja želja i moj cilj. Svima vama se zahvaljujem na saradnji i želim vam puno uspjeha do kraja ovog mandata. Oni koji se budu kandidovali želim njima puno uspjeha i da promijene način rada i očekujemo sigurno u sljedeće četiri godine bolje rezultate od naših kolega koji će, ako Bog da, sljedeće četiri godine predstavljati ovu državu i sebe. Mojoj dragoj koleginici čestitam na izboru i znam da ima malo vremana, ali Ljilja je iskusan poslanik bila i ranije i nadam se da će sve proteći u najboljem redu. Vama želim puno sreće u daljem radu i da vas sreća prati svih ovih godina i da budemo prijatelji i da se susrećemo u nekim boljim situacijama. Hvala najljepša. [[APLAUZ]]
Evo, nadam se da dijelim vaše promišljanje. Zahvaljujem gospodinu Eriću na dosadašnjem radu u Zastupničkom domu Parlamentarne skupštine BiH, na korektnoj suradnji i želim mu dobro zdravlje i uspjeh u njegovim budućim i profesionalnim i privatnim aktivnostima. Na dnevni redu, u odnosu na pozive koje ste dobili, smo dodali: Točku 4. Zahtjev zastupnika Sefera Halilovića za razmatranje Prijedloga zakona o izmjenama Zakona o Centralnoj banci Bosne i Hercegovine po žurnom postupku, sukladno članku 127. Poslovnika; Točku 8. Potvrđivanje Odluke o upućivanju pripadnika Oružanih snaga Bosne i Hercegovine u misiju Snaga međunarodne sigurnosne pomoći (ISAF) u Islamsku Republiku Afganistan; Točku 21. Izmjena u zaključku Zastupničkog doma sa 76. sjednice, održane 21. 4. 2010. godine, povodom zaduživanja zamjenika ministra sigurnosti gospodina Mije Krešića da obavlja dužnost vršitelja dužnosti ravnatelja Agencije za prevenciju korupcije i koordinaciju borbe protiv korupcije. Dopunili smo: Točku 5. Prijedlog zakona o međunarodnom i međuentitetskom cestovnom prijevozu, s Izvješćem Povjerenstva za promet i veze; 4 Točku 6. Prijedlog zakona o parlamentarnom nadzoru na području obrane, sigurnosti i obavještajno-sigurnosnih poslova, s Mišljenjem Zajedničkog povjerenstva za obranu i sigurnost BiH; Točku 7. Prijedlog zakona o zabrani nošenja odjeće koja onemogućava identifikaciju s mišljenjima Ustavnopravnog povjerenstva i Zajedničkog povjerenstva za ljudska prava, prava djeteta, mlade, useljeništvo, izbjeglice, azil i etiku; Točku 22. Davanje suglasnosti za ratificiranje – podtočkama: d) Sporazuma o financiranju između Bosne i Hercegovine i Međunarodne asocijacije za razvoj – Prvo programsko financiranje za razvojne politike javne potrošnje, e) Sporazuma o zajmu između Bosne i Hercegovine i Međunarodne banke za obnovu i razvoj – Prvi programski zajam za razvojne politike javne potrošnje, f) Ugovora između Bosne i Hercegovine i Republike Srbije o izmjenama i dopunama Ugovora između Bosne i Hercegovine i Srbije i Crne Gore o međusobnom izvršavanju sudskih odluka u kaznenim stvarima, g) Sporazuma o financiranju između Bosne i Hercegovine i Međunarodne asocijacije za razvoj – Projekt potpore mrežama socijalne sigurnosti i zapošljavanju, h) Sporazuma između Vijeća ministara BiH i Vlade Federativne Republike Brazil o djelomičnom ukidanju viza, i) Sporazuma između Vijeća ministara BiH i Vlade Arapske Republike Egipat o uzajamnom ukidanju viza za nositelje diplomatskih, službenih i posebnih putovnica, j) Sporazuma o kreditu između Bosne i Hercegovine, koju zastupa Ministarstvo financija i trezora, i Raiffeisen Zentralbank Osterreich Aktiengesellschaft – Izgradnja nove bolnice u Bijeljini. Napominjem da za sporazume od g) do j) očekujemo mišljenje Povjerenstva za vanjske poslove. Otvaram raspravu o predloženom dnevnom redu. Uvaženi zastupnik Denis Bećirović.
Cijenjeni predsjedavajući, cijenjene koleginice i kolege, uvaženi predstavnici medija i gosti, moram reći da sam još jednom neprijatno iznenađen činjenicom da danas na dnevnom redu opet nema četverogodišnjeg izvještaja o radu Vijeća ministara BiH. Već tri-četiri mjeseca evo mi iz Kluba SDP-a tražimo da ta tačka dođe na dnevni red, međutim iz raznih razloga pokušava se da ta tačka ne dođe ovde na dnevni red Parlamenta. Dobili smo i Mišljenje Ustavnopravne komisije. U njemu se, između ostalog, navodi da se o tome Predstavnički dom izjasnio na svojoj 81. sjednici. Ja želim podsjetiti da se 5 Predstavnički dom izjasnio samo o Prijedlogu zaključka, ali ne o inicijativi. I tada, na prošloj sjednici, upravo vi iz Kolegija ste rekli da inicijativa stoji i da nema potrebe za tim zaključkom. Mi smo imali želju, s obzirom da ne dolazi već tri mjeseca na dnevni red, da to ubrzamo ali nije ubrzano. Ostaje ova redovna procedura. Ja zaista postavljam pitanje ovde, osim što ponovo predlažem da to uvrstimo u dnevni red: Šta je problem sa činjenicom da Vijeće ministara BiH podnese izvještaj Parlamentu BiH o svom radu? Da li je moguće u ovom parlamentu da nemamo konsenzus o tome da čujemo šta je urađeno u ove četiri godine u odnosu na ono šta je obećano? U čemu je zaista problem? Je li Vijeće ministara nema šta da prezentira, je li iznevjerilo potpuno svoja obećanja pa se neko boji uopšte da o tome raspravlja danas ovdje ili jednostavno mislite da ne treba položiti račune građanima BiH za ove četiri godine? Parlament i predstavnike u Parlamentu birali su građani BiH. Ovo Vijeće ministara kada polaže izvještaj Parlamentu polaže izvještaj građanima BiH jer je ovde politička volja građana izražena na posljednim izborima 2006. godine. Ja ne mogu naći ni jedan primjer u Evropi da postoji bilo koja zemlja da nije spremna da raspravi o tome šta joj je Vlada radila u tom mandatu, u kojem je aktuelna, na kraju mandata. Evo danas nas zatrpavate raznim, uglavnom, sada predizbornim prijedlozima zakona, inicijativa itd., ponovo pokušavamo da ljude homogeniziramo, a nećemo elementarnu demokratsku stvar da uradimo – da vidimo šta je urađeno za ove četiri godine, da podvučemo crtu. Gospodine predsjedavajući, stoga želim, da skratim priču, još jednom napomenuti – mislim da je elementarna stvar da danas uvrstimo tu tačku dnevnog reda ili eventualno zaključak da to sigurno bude tačka dnevnog reda naredne sjednice. Ako ova većina zaista želi da odbije činjenicu da raspravljamo o radu Vijeća ministara, i to je poruka građanima.
Dostavite Vaš pisani prijedlog pa će se Dom izjasniti o njemu, ako predlažete dopunu dnevnog reda za današnju sjednicu. A izvještaj Vijeća ministara istog trenutka kada stigne u parlamentarnu proceduru, bit će prezentiran Domu. Poslovnička, uvaženi zastupnik Denis Bećirović.
Mislim, gospodine predsjedavajući, tri mjeseca dostavljamo u svim mogućim formama: Inicijativu, pa zatim Prijedlog zaključka, pa ne znam više šta da dostavimo?! Dakle, ta Inicijativa postoji i nema potrebe više da je dostavljamo, ovdje je samo pitanje volje da li želimo ili ne želimo. Ja ću na ovo pitanje (ako je ostala još jedna, a jeste, izgleda, osim ove još jedna sjednica 1. septembra) i tada još jednom ukazati: ako se uporno ne želi da podnese izvještaj o radu Vijeća ministara, i to je poruka ljudima u ovoj zemlji.
Replika, uvaženi prvi zamjenik predsjedatelja gosp. Beriz Belkić. 6
Možda više kao netačni navodi. Gospodine Bećiroviću, nije tačno da mi ne želimo i da ne tražimo da svako podnosi izvještaj o svom radu, dakle, pa i Vijeće ministara, i ovaj parlament, i sve institucije, i nije tačno da mi se nedemokratski ponašamo. Dakle, Vi preskačete cijelo vrijeme činjenicu da smo svake godine imali izvještaj o radu Vijeća ministara, svake godine. Tačno je da nemamo za ovu godinu. Nemam ništa protiv da razmatramo za osam, za devet mjeseci izvještaj, nemam ništa protiv da sumiramo ova tri izvještaja, dakle, ali nemojte stvarati atmosferu i predstavljati stvari da neko ne želi da podnosi izvještaj i svoju elementarnu obavezu izvršava. Nemate potrebe zaista. Dakle, nema niko ništa protiv ali stoji činjenica da smo imali izvještaje institucija, uključujući i Vijeće ministara, doduše na godišnjem nivou.
Replika, uvaženi zastupnik Denis Bećirović.
Ovo prethodno je bilo poslovanička, ovo je prva replika. Pa, ja ovakvo izlaganje gospodina Belkića shvatam kao poruku: vjerujete gospodinu Belkiću, ne vjerujte svojim očima! Gospodine Belkiću, Vi dobro znate da za prve dvije godine nije bilo godišnjeg izvještaja. Za ovu godinu nema godišnjeg izvještaja. Ali godišnji izvještaj nije nešto što i četverogodišnji izvještaj o tome da napravimo inventuru o tome šta je rečeno prije četiri godine i da vidimo sada šta nije urađeno, kako bi i neki novi mandat mogao znati od čega polazi u naredni mandat. Ja zaista ne znam u čemu je problem. Suština moje priče je u time da već tri-četiri mjeseca u raznim formama se ova inicijativa kandiduje i da već tri-četiri mjeseca pronalaze se različite forme da to ne dođe na dnevni red. To je činjenica.
Replika, uvaženi zastupnik Lazar Prodanović.
Replika uvaženom kolegi Denisu Bećiroviću. Vidite, kada Vi insistirate i prošli put i ovaj vezano za izvještaj o radu Savjeta ministara, treba reći da je metodologija, dakle izvještaji uopšte o radu, prvi put usvojna u vrijeme dok je bio predsjedavajući gospodin Zlatko Lagumdžija, ali treba takođe reći još jednu činjenicu da su izvještaji gospodina Špirića, svi do jednog, prihvaćeni, koji su razmatrani u Parlamentarnoj skupštini, a ni jedan Zlatka Lagumdžije. Dakle, ja ne vidim uopšte razlog zbog čega biste Vi sada ponovno tražili nešto što smo već razmatrali, izuzev zato što je 3. oktobar tu blizu pa daj da još malo nešto ... Hvala.
Zahvaljujem. Replika, uvaženi zastupnik Sadik Bahtić. 7
Moram i ja replicirati pošto on govori da su ovo predizborni zakoni ... a kod gospodina Bećirovića čisto predizborna, svake sjednice on nas zabavlja sa ovakvim nekim zaključcima predizbornim. Ja želim samo da kažem da i mi poslanici imamo odgovornost pred svojim biračima, a njegov predsjednik Zlatko Lagumdžija nikada nije bio ovdje. Ni jednu himnu države BiH, i kada je bio 5-10 minuta, nije ovdje stajao. To je navjeći neradnik i najviše ponižava svoje birače i građane države BiH. Da vidimo i o radu poslanika, odnosno neradu, i odnosu poslanika prema ovome parlamentu, prema državi BiH.
Replika, uvaženi zastupnik Momčilo Novaković.
Hvala Vam, gospodine predsjedavajući. Uvažene kolegice i kolege, ja zaista ne vidim razlog da otvaramo raspravu o ovom pitanju. Kolega ima pravo da predloži ovu tačku dnevnog reda, i ja ga podržavam u tome. Dakle, ja mislim da ovaj Savjet ministara treba da položi račune zato što nema šta da položi, jer ovaj Savjet ministara je radio katastrofalno. Ali parlamentarna većina ne misli tako. Parlamentarna većina smatra da je ovo što je do sada urađeno uredu. Ja ne vidim potrebu, znači sada da se vi iz parlamentarne većine branite time da nema potrebe da se raspravlja. Stavite na glasanje, izglasa- ćemo to na način vjerovatno kao što parlamentarna većina želi da se izglasa i time ćemo završiti ovaj posao. Znači, zaista sada otvarati neka druga pitanja u okviru ove tačke dnevnog reda nema smisla. Ako ste svi vi zadovoljni sa radom ovog saziva Savjeta ministara, i ja sam zadovoljan sa radom ovog saziva Savjeta ministara.
Zahvaljujem. Replika, uvaženi zastupnik Šefik Džaferović.
Gospodine predsjedavajući, koleginice i kolege, kao što je već uvaženi kolega Bećirović rekao, ovo je bilo na Ustavnopravnoj komisiji. Mi smo informisani a i svjedoci smo bili, je li, da je Parlament o suštiti ovog pitanja odlučivao na prošloj sjednici. Je li to bio zaključak, inicijativa, tako je bilo kako je bilo. Mi smo to morali konstatovati u svom izvještaju. Kolega ima pravo da podnese inicijativu, i mi imamo obavezu da se o tome izjasnimo kao Parlament. Ja sam ustao da kolegi Novakoviću kažem da ima različitih pogleda na rad Vijeća ministara u parlamentarnoj većini i nemojte stvari generalizirati. Možda ima političkih stranaka koje smatraju da je to sve skupa bilo uredu, ali ima i političkih stranaka koje smatraju da nije bilo uredu i ima svoj pogled na rad Vijeća ministara. Različiti smo po tome, nismo dakle isti. A ako dođemo u priliku da o tome govorimo, ja ću o tome govoriti na sjednici Parlamenta. Hvala vam, toliko. 8
Zahvaljujem. Replika, uvaženi zastupnik Mirko Okolić.
Hvala, gospodine predsjedavajući. Uvažene kolegice i kolege poslanici, dragi gosti, replika je gospodinu Šefiku Džaferoviću u smislu da ne možemo ocijeniti od strane Parlamenta rad Savjeta ministara ukoliko ne stavimo na dnevni red tu tačku. Kada stavimo tu tačku na dnevni red, onda ćemo vidjeti je li Savjet ministara ispunio ono što je obećao ili nije. A ovako je tačno da imamo različita mišljenja. Mi određeni koji smatramo da Savjet ministara nije ispunio svoje obaveze to tvrdimo, a vi tvrdite da jeste, a u stvari niko od vas nije u pravu zato što nema potvrde Parlamenta. Zato je to trebalo staviti na dnevni red i onda ćete vi sa većim argumentima vjerovatno izaći i dokazati da je to sve uredu ili ćemo mi sa nekim svojim argumentima izaći i dati do znanja da Savjet ministara nije završio svoj posao u onom obliku u kome je obećao. Hoću da kažem da je bilo najbolje da se to moglo raspravljati na ovome parlamentu i onda bi mi snagom argumenata došli do toga da li je ovaj Savjet ministara položio ispit ili nije. A ovako nema pravo niko da tvrdi da je Savjet ministara odradio ono što je bilo obećano s njegove strane. Hvala lijepo.
Zahvaljujem. Sljedeći je uvaženi zastupnik Slavko Jovičić, poslovnička intervencija.
Zbog tehničkih problema ne mogu se prijaviti. Molim tehničku službu da mi omogući prijavljivanje. [[zajednička diskusija]]
Molim tehničku službu da pomogne uvaženom zastupniku. U pravu ste. Replika, uvaženi zastupnik Šefik Džaferović.
Uvaženi kolega Okoliću, nemate potrebe da meni replicirate. SDA je prošli put podržala inicijativu, odnosno zaključak gospodina Bećirovića. Mi ćemo i danas podržati to ukoliko gospodin Bećirović se odluči da to predloži u pisanoj formi, i mi hoćemo da raspravljamo o tome i to nije bio smisao onoga što sam ja htio da kažem. Tako da Vaša replika meni zaista nije bila potrebna. Toliko, hvala vam. 9
Poslovnička, uvaženi zastupnik Adem Huskić.
Zahvaljujem, gospodine predsjedavajući. Ja ne znam da li su kolega Bećirović i ostali čitali ovaj zapisnik ili ja pogrešno čitam Zapisnik sa 81. sjednice. Ali evo, na prvoj stranici, ovako, ja ću doslovno čitati: 'Denis Bećirović predložio da se u dnevni red uvrsti tačka: Inicijativa za usvajanje zaključka kojim se Vijeće ministara BiH zadužuje da sačini Izvještaj o radu Vijeća ministara BiH za period od januara 2007. do jula 2010. Predsjedavajući je ovaj prijedlog stavio na glasanje. „Za“ je bilo 17 poslanika (iz Federacije BiH 15, iz RS-a dva), „protiv“ 10, a nije bilo „suzdržanih“. Predsjedavajući je konstatirao da nema potrebne entitetske većine. Kolegij Doma odmah je proveo usaglašavanje i kako nije postignuta saglasnost prešlo se u drugi krug glasanja. U drugom krugu sa 19 glasova „za“ (iz Federacije 15, iz RS- četiri), šest „protiv“ (iz Federacije dva i RS-a četiri) i četiri „suzdržana“ glasa Dom je usvojio prijedlog Denisa Bećirovića i u dnevni red kao 13. tačku: Inicijativu za usvajanje zaključka kojim se Vijeće ministara BiH zadužuje da sačini Izvještaj o radu Vijeća ministara BiH za period od januara 2007. do jula 2010. godine.' Ne znam šta kolega sada traži. Znači, mi smo prihvatili, čeka se materijal Vijeća ministara. Ja sam to tako razumio. [[zajednička diskusija]] Evo, neka pročita neko drugi, od mene dosta.
Dobro, da napravimo malo pauze da se malo ispričate međusobno pa da nastavimo ako može. Ako niste informirani, ja vas samo želim podsjetiti formalno: oficijelno predizborna kampanja počinje 3. 9. ove godine po odredbama Izbornog zakona koji je usvojio ovaj parlament. Pa da znate to. Sljedeća replika je uvaženi zastupnik Slavko Jovičić.
Poštovani gospodine predsjedavajući, uvažene kolege i kolegice, uvaženi kolega Huskić je ovo u prvom čitanju pročitao, evo, ja ću u drugom čitanju odmah. Pa stvarno smo majstori da komplikujemo. Evo, da smo dobili izvještaj, šta ćemo mi sada o tom izvještaju reći? Pa, kako se uvijek imputira od opozicije, pozicija će hvaliti izvještaj jer je to naš Savjet ministara, hvalospjeve pričati kako to oni imaju već percepciju da to se desilo, a oni bi kao nešto kritikovali. Pa evo, donesemo odluku jednu ili drugu, mogu samo dvije biti. Savjet ministara radio izvanredno, a oni kažu Savjet ministara nije ništa uradio. Šta ćemo uraditi? Tražimo smjenu Savjeta ministara, hajmo birati novi. Pa da nam ... se desi kao kod izbora ovo da čovjeka ne obavijeste da je izgubio mandat i dođe ovde da vrši primopredaju. Što će nam ovo sada kada imamo ovu sjednicu i eventualno još jednu, i to oproštajnu. Danas ćemo izgubiti, evo već smo 10 izgubili, koliko, 45 minuta, što nikakve koristi od tog izvještaja ne bismo imali, da je najbolji ili najgori. Šta dobivamo? Evo, tražimo smjenu predsjedavajućeg. Predsjedavajući pada – pada Savjet ministara. Hajmo birati novi Savjet ministara. Kada? Dok se sastane naša komisija pa da vidi da li ispunjavaju, pa OHR da mišljenje, pa SIPA provjeri kandidate, pa? Što komplikujemo stvari? Nema, uvaženi kolega Bećiroviću, zadnja sjednica koristi. Zadnja sjednica, ako ništa drugo, i ako smo imali problema da kažemo prijateljski - radili smo nešto, nešto nismo, mogli smo više, nismo ovo i da završimo priču. Šta će nam ova komplikacija, ljudi? Hvala lijepo.
Sljedeći je uvaženi zastupnik Remzija Kadrić.
Zahvaljujem se, predsjedavajući. U prijedlogu za ovu sjednicu dnevnog reda imamo tačku 3. Zahtjev poslanika Kluba SNSD-a za razmatranje Prijedloga zakona o dopuni Krivičnog zakona BiH po hitnom postupku, sukladno članku 127. Poslovnika, u kojem se predlaže zabrana djelovanja vehabijskog i selefijskog pokreta, pa pod tačkom 7. Prijedlog zakona o zabrani nošenja odjeće koja onemogućava identifikaciju, koja je poznata u prijedlogu da se predlaže zabrana nošenja zarova, nikaba itd. Ja hoću ovdje da predložim jednu stvar. Ako predlagač ima još nekih ideja a tiču se islama, islamskih pokreta, islamskih pravaca, da mi to objedinimo, da napravimo jednu tematsku sjednicu pa da to raspravimo i iz toga da vidimo da li predlagač ima još nekih ideja iz kojih se može razumjeti da predlagač ... ima problema sa islamom, da mu islam, islamski pokreti, pravci, smetaju, pa da to, brate, ovako otvoreno raspravimo i da vidimo ko kome ovde šta zabranjuje, zašto zabranjuje, ko kome smeta, šta je uzrok, šta su posljedice, šta su povodi ovih nekih razmatranja, razmišljanja, pojava i posljedica. Dakle, predlažem da mi o ovim stvarima možemo ovako u cjelini raspraviti: možda jednu posebnu sjednicu, ili da ovo sve obuhvatimo u jednu posebnu temu i da o ovim stvarima raspravljamo, a da ovo ne koristimo, ovakve pojave, pa da na određen način dovodimo u pitanje i vrijeđamo islam kao cjelinu, njegove pripadnike i one koji se tako osjećaju.
Zahvaljujem. Replika, uvaženi zastupnik Drago Kalabić.
Pa, moja će replika biti na ovo što je rekao gospodin Kadrić, a iskoristiću priliku, i malo- prije nisam se javljao za repliku, ali evo sada kada sam uzeo riječ pokušaću biti kratak, povodom tačke gospodina Bećirovića. 11 Nemamo mi ništa protiv, ali mislim da ne bi imalo smisla ako bi Vijeće ministara podnosilo izvještaj ovom sazivu Parlamenta. Znači, imaju pravo da podnose sazivu, ovaj klub iznad gospodina Bećirovića se podijelio poslije tog izbora tako da ne znam bi li oni njima to podnijeli. Tri poslanika – šest stranaka, nije Vijeće ministara dužno da identifikuje kome podnosi i ko je kome. Gospodin Džaferović bi nas opterećivao opet tom pričom oko Tarika Sadovića i njegovog lošeg rada. To smo čuli, tri sjednice ste nas držali oko toga da je on to loše uradio i to smo konstatovali. Vi bi to sada koristili ponovo, radio loše i priča završena, vidjećemo u nekom novom mandatu, nema potrebe. Mislim, zaista ... da te jadikovke na tog bivšeg člana Vijeća ministara, koji je uradio to što je uradio, uradio je to loše, riješili smo ga se, i to je ispričana priča. I mislim da nam ta tačka ne bi donijela ništa, mislim, zaista kada pokušamo razmišljati produktivno. Ja sam mislio kada se gospodin Kadrić javio da će ustatiti braneći ovu tačku gdje se šalje vojska na Islamsku Republiku Afganistan. Ja sam mislio da ste ustali, tu da je napad na islam i tamo da postavite pitanje zašto gospodin Silajdžić šalje vojsku na Islamsku Republiku Afganistan i koga će ona ubijati tamo i koga će tući, na koga će pucati. ___________(?) [[nije uključen mikrofon]] Pa da, ali ako se brani islam. Gospodin Radmanović – vjerovatno mu je svejedno. Ali ovi što brane islam – ko je u Afganistanu? Islamska država Afganistan. Ako je priča o zaštiti islama i povlačenju tačaka, to je najlogičnije. Nemojte da se ljudi ubijaju zaboga. ___________(?) [[nije uključen mikrofon]]
Vrijeme! DRAGO
: (završavam), ona se u nazivu tačke, u nazivu tačke tog dnevnog reda postoji riječ islam. A u ove tri tačke niti se pominje, niti će se, ne daj Bože, pomenuti i ne trebate to imputirati meni, ni SNSD-u.
Poslovnička intervencija, uvaženi zastupnik Vinko Zorić.
Ja bih Vas, predsjedavajući, molio da objedinite sve točke dnevnog reda ili da prekidate. Najprije Remziju ste trebali prekinuti jer on nije ništa predložio vezano za dnevni red. Mi smo mogli ovo sve završiti, Denis je predložio, glasati, ljudi će reći ko je. Gospodin se javio vezano za dnevni red na početku sjednice, ne može doći nikako do riječi gospodin Nanić. Dajte da ljudi predlože što imaju vezano za dopunu dnevnog reda. Mi znamo da poslovnički, kolega Kadriću, nije moguće skidati točke dnevnog reda. Može kada se otvori rasprava i kada neko predloži zaključak da se nešto odgodi, prekine, skine itd. Evo, hvala.
Zahvaljujem ja Vama na pomoći, ali ja ne mogu predvidjeti šta će neko od vas reći kada se javi. Sljedeću repliku ima uvaženi zastupnik Momčilo Novaković.
Evo, gospodine predsjedavajući, dio ovog što sam htio reći mi je uzeo gospodin Zorić. Mislim da zaista neke kolege sasvim nepotrebno u okviru ove tačke dnevnog reda ulaze u već sigurno izabrane tačke dnevnog reda, odnosno one koje su prošle proceduru. Možda je dobro da se kolega Kadrić javio iz nekog razloga jer ja nisam dosada znao da je vehabijski, odnosno, selafijski pokret jest jednako islam. Ja sam mislio da je islam mnogo više, mnogo složenije nego što je on rekao i ako bi tu onda razvili raspravu vjerovatno bismo došli do vrlo interesantnih saznanja o poznavanju samog islama od svih nas koji ovdje sjedimo. Ali, ne mislim da trebamo zaista danas voditi o tome raspravu. Ja čak mislim da bi najbolje bilo da pola ovog dnevnog reda i nije na dnevnom redu, ali nažalost ispunile su tačke sve uslove, prošle komisijske faze i vjerovatno ćemo danas imati vrlo interesantnu sjednicu. 13
Zahvaljujem. Još jedna replika, uvaženi zastupnik Mirko Okolić.
Hvala, gospodine predsjedavajući. Ma, replika je gospodinu Kadriću koji je danas rekao, po meni, krupnu i ozbiljnu stvar. Pazite, čovjek koji je napravio terorističko djelo javno se deklarisao kao pripadnik vehabijskog pokreta. Imamo jedno lice poginulo, i jedno teško ranjeno, i veliku materijalnu štetu. To je nešto o čemu se treba ovdje razgovarati. Ja se odmah ograđujem, znači od njegove diskusije da je ovo udar na islam i na muslimane. Trebamo voditi računa ako se neko deklariše kao takav i napravi terorističko djelo, hoćemo li reći – nemojte ga dirati zbog srpstva, islama, pravoslavlja, katolicizma itd., itd. To moramo razgraničiti. Ali evo, zato imamo tačku dnevnog reda pa ćemo pokušati to razgraničiti. Hvala lijepo.
Uvaženi zastupnik Ekrem Ajanović, replika.
Gospodine predsjedniče, kolege i kolegice, ovaj parlament ne može i ne treba braniti islam, niti bilo ko treba braniti islam. Islam se sam brani po svome učenju i prema tome o tome ne treba uopšte raspravljati. Druga stvar, kako može neko da kaže da je čovjek vehabijskog pokreta izvršio teroristički napad, a nije identificirano da li je on vehabija ili nije vehabija. Ne može se čovjek po nošnji identificirati, to morate i treba da znate. Ne može se identificirati po bradi, ne može se po ovome. Ja, taj čovjek koji je bio na slici meni više liči na hipika koji radi za određene obavještajne službe i prema tome nemojte unaprijed govoriti. Prema tome, to su gluposti o kojima mi raspravljamo ovdje isto kao što je glupost, gospodo, da se stavlja tačka dnevnog reda: 'Zabrana vehabijskog pokreta'. Ali o tome ćemo doći na tu tačku, i proglašavanje terorističke, jer tu ima načina kako se radi. Prema tome, ovo su prazne priče, trebamo da idemo na što je predloženo i da usvojimo dnevni red, da više ne idemo na proširivanje dnevnog reda koji je stvarno sa ovim opštim prijedlozima nepotreban i nepotpun.
Zahvaljujem. Sljedeći je uvaženi zastupnik Husein Nanić.
Zahvaljujem se, predsjedavajući. Članovi Vijeća ministara, gosti, kolegice i kolege poslanici, ja sam imao kratko diskusiju svoju vezano za dnevni red, dakle ono što smo dobili. U suštini zbog čega se javljam jeste razlika u dnevnom redu kojeg smo dobili i onog kojeg smo 14 sada dobili na stolove: po meni bitne su ove tri tačke dnevnog reda, tačka 4., tačka 8. i tačka 22. Ja bih zamolio službe, s obzirom da je zaista izmjena Zakona o Centralnoj banci jako bitan dokument, funkcionisanje Centralne banke i dalje da ne širim priču, da nam dostave ove propise, zakone znači, prijedloge zakona. Ja znam da smo ih dobili u proceduri i nisu bili u dnevnom redu i nemamo ih danas, ja ih nemam lično da bih mogao kvalitetno raspravljati o njima. I, da čujemo, također čujem da nema čak ni mišljenja komisija po pitanju ... zakona, da komisije nisu održale svoje sjednice. Također, ova tačka 8. Odluka o upućivanju pripadnika Oružanih snaga, zaista ja vidim da sve se desilo u dva dana. Da je Predsjedništvo 27. donijelo odluku, da je ova komisija jutros donijela odluku i da smo mi sada dobili dnevni red. Dajte nam bar dokumente da imamo na osnovu čega Parlament i mi kao poslanici možemo donijeti svoje odlike. Ne sporim potrebu donošenja, hitnosti, ali dajmo ove procedure da se zadovolje. I sljedeća ova tačka, znači posljednja, Davanje saglasnosti za ratifikaciju, imamo novih šest ili sedam sporazuma, nisam siguran, od kojih su četiri finansijska sporazuma, također ih nismo mogli vidjeti. I mi smo, ja sam to prošli put diskutovao na Komisiji za vanjske poslove u čijoj je nadležnosti ovo, a pretvara se zaista u jedan instrument koji nema nikakvog smisla. Mi ne znamo koliko je to, vidjeli smo koliki je javni dug BiH, nema određenih još podataka, prošli put smo imali to, i zaista da ne pretvaramo ovu komisiju i ove međunarodne sporazume, zaista, u formu koju će za pet minuta sve riješiti. Znači, moja prvenstveno je želja bila da se ovi novi materijali koji jesu na dnevnom redu nam se dostave da bi mogli raspravljati o njima i pripremiti se za raspravu.
Zahvaljujem. Molim službe da zastupnicima dostave ove materijale u toku zasjedanja. Sljedeći je za raspravu uvaženi zastupnik Sefer Halilović.
Uvaženi predsjedavajući, kolege poslanici i gosti, ja bih samo htio kratko da u dvije rečenice kažem potrebu da Savjet ministara dostavi četverogodišnji izvještaj o svom radu u proteklom mandatu. Za taj izvještaj ima stotinu i jedan razlog da ga dostave i da ga Parlament prihvati ili odbije i nema ni jedan razlog da ga ne dostavi. Dakle, dobri običaji nalažu da se na kraju mandata podnese izvještaj i da se da ocjena. Očigledno, ovdje iz ne znam kojih razloga a ja mislim da ne postoji ni jedan razlog zašto ne bi Savjet ministara/Vijeće ministara podnijelo izvještaj Parlamentu i da ga Parlament prihvati ili odbije, na način kako parlamentarna većina misli. Hvala.
Zahvaljujem. Sljedeći je uvaženi zastupnik Drago Kalabić. Ja vas samo želim sve podsjetiti da ja još do ovog trenutka nemam ovdje ni jedan prijedlog sukladno Poslovniku za izmjene dnevnog reda. 15
Evo, gospodine predsjedavajući, da vam pomognemo da imate prijedlog. Znači, u skladu sa članom 65. predlažemo da se u dnevni red današnje sjednice uvrsti tačka pod nazivom 'Potvrđivanje autentičnog prevoda Opšteg okvirnog sporazuma za mir u BiH na jezike u službenoj upotrebi u BiH'. To je prijedlog nove tačke dnevnog reda. Kao što je vama poznato da je Klub poslanika SNSD-a vodio aktivnosti u tom pravcu da to pitanje riješimo, to smo danas raspravljali na Proširenom kolegiju. Uži kolegijum je podržao da se to nađe na dnevnom redu ove sjednice. Mi smo se potrudili na neki način i u zakonskoj proceduri pribavili autentičan prevod od ovlaštene, znači, licencirane kuće koja se time bavi, koja te poslove radi za sudove, koja te poslove radi za međunarodne organizacije i za sve one za koje je to u ovoj zemlji potrebno. Poznato vam je i to, da vam ne ponavljam priču, da BiH nema zvaničan prevod Dejtonskog mirovnog sporazuma, da je zvanični originalni dokument nestao iz Predsjedništva BiH, da Predsjedništvo BiH već nekoliko godina, putem administrativnog ćutanja, ćuti o našem zahtjevu da taj posao završi i da nam dostavi. U upotrebi imamo razne prevode koji su mnogi poslanici i mnoge institucije u BiH doveli u pitanje jer se oni međusobno razlikuju. Skidani su sa različitih sajtova, prevođeni od strane onih koji nisu ovlašteni za prevode i na ovaj način mi smo pribavili znači materijal. Ovdje su tri originalna primjerka za arhivu Parlamenta, ovdje je 50 CD-ova svim poslanicima, znači sa zvaničnim prevodom na jezike u službenoj upotrebi u BiH. Mislimo da je naša obaveza i stoji obaveza BiH da uradi zvaničan prevod. Ovdje je riječ isključivo znači o stručnom i tehničkom pitanju, nikakvom tumačenju, nikakvom odnosu ... Dejtonski mirovni sporazum sigurno se neće mijenjati u ovom parlamentu. Znači, njegova pozicija je potpuno jasna i zna se, ali mislim da ovaj parlament od strane ovlaštene kuće treba sebi da pribavi i potvrdi taj dokument i da on bude zvaničan, da riješimo sve ove dileme kojih imamo oko ovih nezvaničnih prevoda. Ja ne sporim znači da u nekim prevodima i ne stoji to sve kako valja, ali ovo je prilika da dobijemo zvaničan prevod od strane ovog parlamenta potvrđen. Znači, nećemo mi ulaziti u suštinu, a i to može neko dovesti u pitanje, ove kuće, mi pretpostavljamo, odnosno imamo podatke da one imaju licencu i da su ovlaštene da ovo urade, i to neko može normalno postaviti pitanje sa valjanom argumentacijom. Naša je molba da je red da na kraju mandata to pitanje završimo i da sljedećem sazivu ostavimo ovaj tehnički dokument, znači, zvaničnog prevoda Dejtonskog mirovnog sporazuma i da time sve ove nedostatke o kojima sam govorio i o kojima će možda govoriti drugi, koji su se do sada potkradali, dešavali iz ne znam kojih razloga, da stavimo, na neki način, u stranu i da imamo evo ovaj dokument na kome počiva BiH, da ga imamo, i u zvaničnom smislu, i u ovom parlamentu. I moje pitanje predsjedavajućem: Jesu li u ovoj sali znači sve osobe koje imaju ovlaštenje da joj pristupe i da prisustvuju ovoj sjednici?
Nisam siguran da sam razumio pitanje. 16
Gospodine predsjedavajući, znači jesu li ovdje svi ljudi koji imaju Vaše ovlaštenje da prisustvuju današnjoj sjednici?
Ja pretpostavljam da jesu, mislim, pretpostavljam, ali moram reći nisam legitimirao ko je ulazio ovdje u dvoranu pa ne mogu pouzdano odgovoriti. Sljedeća je replika uvaženi zastupnik Denis Bećirović.
Gospodin Kalabić je još u svojoj prvoj diskusiji naveo kao krunski razlog zašto ne treba raspravljati izvještaj o radu Vijeća ministara, dakle o četverogodišnjem izvještaju zato, kako je on rekao, što nema svrhe. Evo, ja sam do ovog trenutka notirao najmanje pet-šest tema koje su predložene ovdje, između ostalog, i od Kluba SNSD-a koje apsolutno nemaju nikakve svrhe sa stanovišta kako će proći nakon glasanja. Izvještaj o radu Vijeća ministara je, prije svega, stvar elementarne političke kulture. Dakle, ne postoji ni jedna država, pogotovo u EU ali i van EU koja ima višepartijski sistem u kojoj ne postoji tekovina da se na kraju mandata podnese izvještaj o radu. Čak izvještaj o radu se podnosio i u jednopartijskim sistemima. Ne znam zašto je problem da imamo taj izvještaj o radu danas. Pravo je pitanje zašto neće većina da naloži Vijeću ministara da podnese takav izvještaj o radu Vijeća ministara. Vjerovatno je odgovor na to pitanje u činjenici da bi mnogi u parlamentarnoj većini volili da u ova dva mjeseca rasplamsaju niz nekih drugih zapaljivih tema, koje na kraju neće imati nikakav smisao, umjesto da na kraju mandata podvučemo crtu i da vidimo šta je obećano narodu, a šta je urađeno u ove četiri godine. Pri tome želim naglasiti i činjenicu da u javnosti ne bude nepoznanica kada se glasalo na prošloj sjednici o ovom zaključku, imam listing, nisu svi iz parlamentarne većine glasali isto o tome. Međutim, indikativno je da osim Kluba SNSD-a koji je bio protiv tog izvještaja da je dobar dio poslanika iz Federacije BiH takođe a iz parlamentarne većine glasao da Vijeće ministara ne dostavi ovaj izvještaj Parlamentu. I to treba naglasiti.
Još jedanput naglašavam, evo ispričali ste šta ste ispričali, još uvijek niste dostavili prijedlog za dopunu dnevnog reda. DENIS
/nije uključen mikrofon/
Kada ste dostavili?
Prije dva-tri mjeseca ... 17
A, prije pet godina ste dostavili, moguće i to. Danas je sjednica ovog doma i ukoliko danas predlažete dopunu dnevnog reda dostavite danas prijedlog. Nemojte zloupotrebljavati ovu govornicu. Sljedeća je uvažena zastupnica Azra Hadžiahmetović.
Zahvaljujem, predsjedavajući. Evo, ja ću povodom prijedloga da se uvrsti, kako je to definisano, tačka dnevnog reda 'Potvrđivanje autentičnosti prijevoda Dejtonskog mirovnog sporazuma' samo kratko iznijeti stav da, naravno, Klub poslanika Stranke za BiH neće podržati takav prijedlog iz dva razloga. U prijedlogu, u vašem prijedlogu su dva apsurda. Prvo, ako je nešto autentično, šta znači potvrđivanje autentičnosti? Drugo, šta znači potvrđivanje prevoda od strane najvišeg zakonodavnog organa ovdje i da li treba Parlamentarna skupština da se bavi, kako ste vi sami rekli, tehničkim pitanjem, a to je prevod, odnosno objavljivanje prevoda itd.? Dakle, gospodine Kalabiću, mi smo i na ovom Proširenom kolegiju imali raspravu te vrste i nije bilo podrške za ovakav Vaš prijedlog, neće je biti pretpostavljam ni sada, ali evo unaprijed da znate razloge zbog čega Klub poslanika Stranke za BiH neće podržati Vaš apsurdni prijedlog.
Zahvaljujem. Sljedeći je uvaženi zastupnik Remzija Kadrić, replika.
Samo da dodam u vezi sa ovim Dejtonskim sporazumom. Dakle, predlagača ove tačke ja upućujem na jednu odluku Ustavnog suda u kojoj je sve pojašnjeno kada je u pitanju Dejtonski mirovni sporazum, prijevodi tog Dejtonskog sporazuma na sve jezike. Dakle, postoji jedna odluka Ustavnog suda po tom pitanju i Ustavni sud je sve te dileme u toj svojoj odluci razriješio. Prema tome, nema potrebe da se ova tačka stavlja na dnevni red.
Zahvaljujem. Sljedeći je uvaženi zastupnik Šefik Džaferović.
Dakle, gospodine predsjedavajući, bez želje da izazovem bilo kakve reakcije na svoju diskusiju povodom prijedloga uvaženog kolege Kalabića, ja ću kazati da se ne radi o tehničkom, administrativnom pitanju, radi se o jednom krupnom političkom pitanju koje je nastalo kao rezultat petnaestogodišnje opstrukcije Dejtonskog mirovnog sporazuma. Dakle, ja sam potpuno ubijeđen u to. Nisam uopće vidio tekst kojeg kolega Kalabić ima kod sebe i kako je recimo ta 18 kuća koja je vršila prijevod prevela onu odredbu koja govori o supremaciju Evropske konvencije nad Ustavom BiH i ..., recimo, nisam uopće to vidio to, ali uvjeren sam da tu u tom prijevodu tamo ne stoji ono kao što piše u engleskom tekstu. Jedina izvorna verzija Dejtonskog sporazuma, jedina važeća je ona koja je na engleskom jeziku. A do službenog prijevoda u BiH nije došlo upravo zbog različitih tumačenja i opstrukcija u Dejtonskom sporazumu i ne može jedna politička stranka (bez obzira što sam vam ja jako zahvalan, je li, na vašem trudu) da se angažira i da uradi taj posao! Taj posao treba da uradi država BiH. Ako to treba da bude Parlament, dakle da se napravi oficijelan prijevod, nakon što se iščitaju sve presude Ustavnog suda i sve ono što treba da se iščita, onda treba ući u taj posao, a ovo nije način na koji se dolazi do ovoga. I zbog toga Klub SDA neće podržati ovaj prijedlog. Toliko, hvala vam.
Zahvaljujem. Replika, drugi zamjenik predsjedatelja gosp. Milorad Živković. DRAGO
/nije uključen mikrofon/
Mogu se podijeliti materijali, to su materijali u okviru prijedloga točke dnevnog reda.
Zahvaljujem, predsjedavajući. Naime, očigledno je da imamo šta raspraviti u vezi sa ovom tačkom dnevnog reda. I da uvaženi poslanik Kadrić donese ovu odluku Ustavnog suda, i da uvaženi poslanik Džaferović donese sve presude Ustavnog suda, ili ostale materijale kojima bi se osvježila ova tačka dnevnog reda i da raspravimo o tome. Izgovor za neuvrštavanje tačke dnevnog reda pod nazivom koji je ovdje predložen je izgovor da se ne glasa za Dejtonski mirovni sporazum. I to treba jasno i glasno ovdje reći. Sakrivanje Predsjedništva od 2005. godine, kada su dobili prevode od Ministarstva pravde, da naprave iskorak u tome i da pokrenu ovu proceduru o kojoj su ovdje neki govorili je isto tako sakrivanje iza činjenice da se u BiH ne želi provoditi i potvrditi Dejtonski mirovni sporazum. O autentičnosti prevoda i onoga po čemu radimo govori nekoliko činjenica. Jedna je da Ustavni sud ove zemlje radi prema prevodu sa OHR-ovog ... sajta na internetu. To je sramota za ovu zemlju. I vi se onda pozivate na presude Ustavnog suda. Činjenica da ovaj parlament radi prema nekom prevodu, Bog zna kojem, i dokumenta koji nije autentičan. Možete makar da se složite sa nama oko dvije stvari. Kao prvo, dobili smo autentičnu ili originalnu fotokopiju od depozitara ovog dokumenta iz Francuske. I sada makar u BiH ako nemamo original, imamo originalnu fotokopiju. Zar to nije uspjeh ove zemlje? Nakon što smo dobili originalnu fotokopiju, tražili smo od ovlaštenih i licenciranih sudskih tumača da naprave prevod. Ko u ovoj zemlji smije da kaže da oni nisu ovlašteni da naprave prevod bilo kakvog dokumenta ako njihovi prevodi se koriste u sudovima ove zemlje, 19 ako njihovi prevodi se koriste na međunarodnim sudovima, ko ovdje u ovome parlamentu smije da kaže da to nisu ovlašteni, licencirani prevodioci? Nemojte da se sakrivamo iza formalnih, počevši od definisanja tačke dnevnog reda, dajte da je definišemo: Upućivanje od strane ovog parlamenta prevoda Dejtonskog sporazuma na objavljivanje u Službeni glasnik; Zaduživanje Predsjedništva da ispoštuje Pariški mirovni sporazum i pošalje ovaj prevod u Pariz da bi najzad BiH uradila svoj posao. Dajte da tako formiramo tačku dnevnog reda. Nemojte se sakrivati iza formalnih i formalističkih stvari. Recite niste za Dejton, jasno i glasno.
Idemo dalje. Halid Genjac, replika.
Zahvaljujem, predsjedavajući. Obrazlažući tačku gospodin Kalabić je izrekao jednu rečenicu, da je parafraziram - BiH počiva na ovom dokumentu. Mislim da iz više razloga treba reagovati na ovu rečenicu, zanemarujući činjenicu da izraz počiva ima u našem vokabularu dvosmisleno značenje. Od ovog negativnog značenja počivati ja ću u ovom trenutku odustati, ali od onog izraza da BiH počiva, u nekom dobronamjernom smislu, na Dejtonu moramo reagovati jer to je krupna neistina. Dakle, BiH je činjenica sa hiljadugodišnjom povijesti državnosti, sa hiljadugodišnjom povijesti subjektiviteta, kao što je i činjenica da je međunarodno priznata država u svojim granicama, sa svojim suverenitetom i sa svojim kontinuitetom. Dakle, krupna je neistina da BiH počiva na Dejtonskom mirovnom sporazumu jer BiH prema tom istom sporazumu nastavlja svoj kontinuitet i u svojoj povijesti je imala više ustavnih rješenja. Jedno od tih ustavnih rješenja je i Aneks 4 Dejtonskog mirovnog sporazuma. I sva ta rješenja su doživljavala svoju povijesnu dogradnju, kao što će i ovo, naravno, i poboljšanja, bez obzira što možda opstrukcijom tog sporazuma i opstrukcijom tog Ustava neki imaju motiv da BiH počiva. Hvala.
Drago Kalabić, replika.
Mislio sam da nije neka tehnička. Pa vidite, mi ne znamo šta bismo kazali više od ove dvije diskusije. Jeste da sve odluke koje ovaj parlament donosi, pa kada su u pitanju i tehnička pitanja, one imaju poseban značaj. Znači, kada je u pitanju prevod, ja prevod smatram tehničkim pitanjem, ne mogu smatrati političkim, jer ako bi smatrao političkim, onda bih ušao tamo u suštinu. Rekao sam da dozvoljavam bilo kome ko sumnja u ovaj prevod, znači, mora imati argumentaciju samo da kaže o čemu se radi. Ovo vispreno tumačenje gospodina Džaferovića: ne znamo engleski ali znamo šta piše, šta kažu. Mislim, zato postoje ovlašteni prevodioci koji kažu šta to znači. Evo, neka to budu neki drugi prevodioci. Ali nije nam dozvoljeno da mi to, ako pričamo o prevodu. Postoje licencirani prevodioci koji kažu, bez obzira šta ja mislio privatno o tom prevodu i o tim prevodima. Mislim 20 da nije korektno, ali u suštini sve je poznato. Izbjegavanje ove priče šalje neku drugu poruku o kojoj je govorio gospodin Živković. Gospodine Genjac, moguće zbog te konotacije da dovedete, ali znači ni u kakvom zluradom smislu zato što je naš jezik jako bogat, pa onda imate određenih značenja koje možete i ovako i onako. Zaista u tom pozitivnom, ali u tom pozitivnom ću i ponoviti: počiva isključivo i ni na čemu drugom nego na Dejtonskom sporazumu. I ako ne bude počivala na Dejtonskom sporazumu, e onda možete govoriti o nekom drugom kontekstu. Onda Vam ja dozvoljavam da govorite o tom negativnom kontekstu. A Vi nama kažite na čemu to drugom počiva, kada pričamo o pozitivnom kontekstu, ako ne počiva na Dejtonskom mirovnom sporazumu? To je stvar potpuno jasna. I zato smo tražili zvaničan prevod i da kažemo da nam je ovo osnovni dokument u BiH, u ovom momentu osnovni dokument u BiH. Te opservacije: bila je Jugoslavija ovakva i onakva, priznata, nepriznata, živjela, ne živjela, i desilo se što se desilo. I svi ostali, i u susjedstvu. Ako nije Dejtonski sporazum, a jeste od velikih sila, ne našom, isključivo našom voljom, značajan međunarodni sporazum najvišeg ranga, onda ne znam šta je to drugo? Šta je poruka ako se neće Dejton? Je li to, ako se neće Dejton, je li se to priželjkuje neko savjetodavno mišljenje nekog međunarodnog suda? Nije problem. Ali ja mislim da je bolje da se držimo Dejtona, da ga prevedemo. Evo neka ga neko drugi prevede, ali da to u ovom parlamentu riješimo. Da mi kažemo da je red da imamo tu knjigu. Šta hoćete? Da sumnjamo sad u naše lektore ovde u Parlamentu, koji prevode zvanično, da kažemo ne, nije to to. Prevode nam konvencije ovdje, značajne međunarodne konvencije. Jesmo li mi ikada doveli u sumnju pitanje tog prevoda? Kako ćemo bez tog prevoda? Mogli bi da posumnjamo u tamo neke paragrafe pa da kažemo da u Parizu ta konvencija nije mislila to tako. Na engleskom se to kaže drugačije. Ni jednog momenta to nismo doveli u pitanje. Nismo imali argumenata i nećemo dovoditi. Hvala.
Milorad Živković, replika, druga. Izvinjavam se, Selim Bešlagić, replika. Selime, replika.
Ima tamo pa zato izvinjavam se. Hvala. Pazite, 2003. godine sam postavio poslaničko pitanje ratifikacije Dejtonskog sporazuma u ovom parlamentu. Odgovor nisam dobio a upravo mislim da ovo vrijeme govori da stalno se pridržavamo Dejtonskog sporazuma i to je neosporno, neosporno. ... Ja se zahvaljujem na ovom materijalu koji sam dobio sada na CD-u, stvarno ću pokušati, ali bih želio da naglasim samo jednu stvar. Nemojte ovdje da optužujete jesmo li mi, ako ne prihvatimo prijedlog, protiv Dejtonskog sporazuma ili smo za Dejtonski. Dejtonski sporazum je potpisan, on ima svog tumača i ostalo. Nažalost, desilo se to što se desilo i ne trebamo u to ulaziti. I, nije korektno ako se govori o tome da kad hoćemo nešto da prođe napravi se komisija koja bi bila zajednička, pa da se nađemo ovde. Zašto niste predložili, gospodo iz SNSD-a, da se radi, što bih ja podržao, da se u Parlamentu zahtijeva da se napravi prijevod Dejtonskog sporazuma, a ne da ga ratificiramo, jer on je ratificiran, nego da ga imamo. Ili možda bi (ja sad kažem nisam pročitao, moram pročitati) možda ću i ja izraziti određenu sumnju. I nije moguće, evo kad bih i prihvatio ovaj dio, nije moguće danas da usvojimo ovaj prevod, iz jednog 21 prostog razloga što evo postavlja se pitanje sumnjičenja da li je on korektan ili nije korektan. A slažem se, i vama se zahvaljujem što ste napravili taj prevod, i mislim da bi bolji zaključak bio da se na sljedećem zasjedanju odmah postavi zahtjev pisanja, odnosno prevođenja Dejtonskog sporazuma na sva tri jezika u BiH. Ovaj materijal neka se da i neka taj sljedeći Parlament faktički samo to usvoji, nema to šta ratifikovati, nema tu šta „za“ ili „protiv“. Konvenciju ovdje usvajamo, ne gledamo njihovu korektnost. Iz tih razloga, ne znam ko je prevodio da mogu diskutovati, dobro bi bilo kada bi to bio prevod parlamentarnih struktura, odnosno onih koji se bave prevodom u Parlamentu ili zvanično neke ekipe ... u koju bi svi ovdje koji sjede imali povjerenje. I iz tih razloga ja se zahvaljujem na ovom, ali mislim da bi bilo korektno da se on proslijedi, hajde da kažem, sljedećem Parlamentu da se ovaj sporazum definitivno usvoji, odnosno prevod usvoji na ovim jezicima. Ne zbog toga da ga verifikujemo, on je verifikovan, mi tu nemamo šta verifikovati. Ja sam dobio odgovor da je njega Parlamentarna skupština BiH, Republike BiH, Dejtonski sporazum verifikovala i mi tu nemamo šta dodavati. Ali šta je to sada sa aspekta našeg poznavanja engleskog jezika, mislim da je korektno da imamo prevod. Prema tome, ja se zahvaljujem na ovome, dajem prijedlog da se ovo uputi sljedećoj Parlamentarnoj skupštini koja bi dala zadatak tijelima Parlamenta i da znači na osnovu toga evo dobijemo i zvaničnu verziju prevoda na tri jezika u BiH.
Ekrem Ajanović, replika.
Gospodine predsjedniče, kolege i kolegice, ja mislim na ovakav način stavljati tačku dnevnog reda na Parlament je igranje sa Parlamentom. To je jedno nipodaštavanje određenog rada Parlamenta a i posebno svakog poslanika. U prijedlogu koji je SNSD poslao, a poslao ga je 27. 7. 2010. godine, to znači jučer, piše da su svakom poslaniku dali na službenu upotrebu u BiH u elektronskoj formi, a danas ih dijele, a s druge strane rekli su da su taj sporazum podijelili poslanicima. E sada, kako se može neka tačka dati na dnevni red tako neozbiljno, ako ja sada imam elektronsku formu a nisam ni pogledao, a trebam da glasam za tu tačku? Prema tome, ovu tačku danas treba skinuti s dnevnog reda a o njoj u budućnosti će se raspravljati kada bude vrijeme i kada ... određene stvari. Jer da bih ja mogao bilo šta odlučivati ja moram pročitati Dejtonski sporazum na srpskom jeziku, hvala Bogu znam ga, na hrvatskom, isto znam ga, i na bosanskom jeziku. To je znači jedan drug period koji treba čovjeku da uporedi, da vidi itd. A drugo, molim vas, pa Dejtonski sporazum, Dejtonski ustav, Dejtonski mirovni sporazum je preveden i mi po njemu radimo već od 1996. godine i ovdje se svađamo da li je određena materija u Ustavu ili nije u Ustavu. To znači da smo do sada radili onako od have, to znači radili smo bez određenih prevoda, bez određenog znanja, bez određenih pravila. A ja mislim da nije tako, jer je Dejtonski mirovni sporazum preveden na sve jezike i mi svi poslanici imamo te prevode kod kuće. 22 Prema tome, ovaj neki novi prevod koji se najavljuje, on se treba iščitati i normalno ne može se na ovakav način: jučer poslati a danas staviti tačku dnevnog reda. Recimo, jučer je bilo 10-15 poslanika koji su bili na Administrativnoj komisiji, bilo je 15 poslanika koji su bili na nekoj drugoj komisiji. Znači, preko 30 poslanika nije moglo pročitati svoj e-mail kod kuće koji je poslat. Prema tome, neozbiljno je da ovakvu tačku dnevnog reda danas uopšte stavljamo na dnevni red.
Replika, Živković.
Zahvaljujem. Uvaženom profesoru prvo da repliciram. Naime, tačka nije na dnevnom redu. Mi smo pokušali na Proširenom kolegijumu da je stavimo na dnevni red, međutim nije bilo većine u Proširenom kolegijumu i zato je ova rasprava se prenijela ovde na Parlament. Prema Poslovniku imamo pravo predložiti tačku dnevnog reda. Istovremeno, imamo jedan primjerak na tri jezika u službenoj upotrebi u BiH, uvezan i potvrđen od sudskih tumača, i to je ovdje za arhivu spremljeno. Nismo bili u mogućnosti da svakom poslaniku na taj način dostavimo prevod Dejtonskog sporazuma. Zato smo se opredijelili da prevod napravimo na CD-u i da svaki poslanik, ako tačka dnevnog reda bude, ima mogućnost da je skine sa CD-a u papirnatoj formi. Prema tome, mislim da su svi tehnički preduslovi stvoreni da se o tome može raspravljati. Drugo pitanje se postavlja da li vjerujemo licenciranim tumačima sudskim da mogu to da urade ili ne vjerujemo. To je druga priča, to je druga stvar. I postavlja se sljedeće pitanje BiH: Da li na svaki prevod ovjerenog licenciranog sudskog tumača mi treba da tražimo od nekoga drugog, a ja vas pitam koga drugog, da provjerava njegov kredibilitet i stručnost? O tome se govori ovde u BiH. Ja, kao parlamentarac, ko sam da ulazim u provjeravanje šta je to uradio ovjereni prevodilac, odnosno sudski tumač. Prema tome, da izađemo i iz ove forme vjerovanja ljudi koji nešto rade, znači, imaju imena i prezimena, sve vam je na CD-u, sve je ovdje, ništa sakriveno nije. SELIM BEŠLAGIĆ [[nije uključen mikrofon]] Pa možete ako stavimo tačku dnevnog reda, uvaženi poslanik Bešlagiću, možete sve da provjerite, pogledate. Ako nađete ijednu primjedbu, tu smo otvoreni da raspravljamo o tome. Prema tome, nemojte se sakrivati iza formalnih razloga. Druga stvar, pokušali smo u Parlamentu na više načina da zajednički se uključimo u ovu aktivnost i vodili smo aktivnost u Zajedničkom kolegijumu oba doma i nismo uspjeli završiti ovu priču. Nismo uspjeli završiti zato što kontinuirano Predsjedništvo koči i opstruiše ovu aktivnost. 23 Istovremeno, uvaženi poslanik Džaferović makar se može na zadnjoj sjednici dobacivanja suzdržati. Jer dosta je četiri ... strane,
Molim vas, molim vas malo strpljenja.
Dopustite da kažem nešto. Vi ako imate repliku, slobodno odgovorite, ali na ovo nemate replike jer nemate argumente nikakve. Nećete Dejtonski sporazum, i to je jasno svima u BiH, i nemojte da se čudimo što se traže alternative. Zahvaljujem.
Imamo dvoje prijavljenih za diskusiju. Momčilo Novaković.
Hvala vam, gospodine predsjedavajući. Evo, ja se uporno trudim da razumijem otpor prema pominjanju ovog pitanja. Znate, nije sad bitno kako se ova tačka dnevnog reda zove. Mogli smo mi promijeniti naziv ove tačke dnevnog reda. Pazite, ja ne razumijem zbog čega se neke kolege uzbuđuju kada se ovo pitanje pomene. Ne razumijem zbog čega su neke kolege nervozne zbog ovog pitanja. Bilo bi sasvim logično da na ovo pitanje gledamo kao i na sva druga pitanja koja su postavljana ovde na dnevni red. I bilo bi logično da smo mi danas rekli, evo zaključak i neka ovo ide Ustavnopravnoj komisiji, kao nadležnoj komisiji. Pa neka to bude predmet, kao i svaka druga tačka, predmet rasprave na nadležnoj komisiji. Pa će ta nadležna komisija nešto uraditi ili neće uraditi, ali će ovaj parlament izvijestiti o tome. Ne vidim zašto bi se ovo drugačije, u drugačijem kontekstu se posmatralo. Kako god bilo da bilo, postoje neke činjenice. Činjenica je da ne postoji službeni prevod Dejtonskog mirovnog sporazuma ni na jedan jezik, službeni prevod. I on ne postoji. Činjenica je da ne postoji ni orginalna verzija Dejtonskog sporazuma u Predsjedništvu BiH i u nekoj od institucija u BiH. I to je činjenica. Činjenica je, usvojili mi ili ne usvojili ovakvu ili drugačiju tačku dnevnog reda, Dejtonski sporazum je potpisan, i on postoji, i u njemu postoje dva entiteta, ma kako mi osporavali ili ne osporavali to. I činjenica je da sve ono što tamo piše postoji, i da postoji Aneks 7, i da postoji Aneks 1 i ostali aneksi ovog Dejtonskog sporazuma. Nije korektno, naravno, ni od predlagača da optuže one koji nisu za ovo da nisu za Dejtonski sporazum, ali isto tako ne razumijem ni opiranje da se ovo pitanje završi jednom. Ja mislim da je kasno da ovaj parlament to završi. Ja mislim da smo mi ovo pitanje, nažalost zbog inertnosti Predsjedništva, zakasnili da raspravljamo u ovom sazivu. Ali nemojte reći da Predsjedništvo, kao najodgovorniji organ za verifikaciju međunarodnih sporazuma u ovoj zemlji, predlagač ovom parlamentu je bilo ozbiljno kada se o ovom pitanju radi. Ono je bilo krajnje neozbiljno i neodgovorno kada se radi o ovom pitanju. 24 Ja mislim da ovo treba gledati drugačije. Možda je nesretno izabran momenat od strane predlagača da to dođe na pretposljednju sjednicu, ali možda su ljudi imali problem da nisu mogli prevesti to brže, jer ja sam vidio iz ovih tamo dokumenata da se radi o vrlo ozbiljnim dokumentima, pogledao sam na sjednici Kolegija. Znači, imaju ljudi koji su ovlašteni, imaju certifikat da mogu da prave prevod, sudski prevod. Ja nisam sumnjao ni u jedan ovaj sporazum do sada koji su imali ovdje a koji su prevodili. Vjerujemo ljudima koji imaju manje ovlaštenja da to rade od ovih pa smo ih ovdje sve verifikovali. Naravno, s pravom verifikovali, jer je to bila potreba i odgovornost i prema onima koji su potpisivali i prema onom što piše tamo. Nemojte nas tjerati da razmišljamo da mi radimo po dokumentima koji nisu ili koji ne odgovaraju istini, odnosno originalu. Ja hoću da vjerujem da sam ja i do sada radio i da ovo što piše u Poslovniku jeste Aneks 4, bez obzira što to nije službeni prevod. Bojim se da opiranje tome da ovu stvar završimo nas usmjerava u pogrešnom pravcu, da počnemo sumnjati u dokumenta po kojima radimo. Ja mislim da je to loša poruka, a ne je li neko za Dejtonski sporazum ili protiv Dejtonskog sporazuma, ..., nego je loša poruka ta sumnja da radimo po lošim dokumentima ili netačnim dokumentima, kao i sumnja da ovo što je predloženo nije tačno. Ako ima te sumnje, hajmo da neko drugi, hajmo dati zadatak nekom ko će pripremiti, pa hajmo uporediti ovaj službeni prevod sa nekim drugim službenim prevodom. Ali ja mislim da po ovom pitanju nešto smo trebali uraditi. Nažalost, nismo. Neće ovo danas proći na ovom parlamentu, neće ovo dobiti sigurno podršku Parlamenta, kao što nije dobilo i podršku Kolegija. Nisam siguran da predlagač nije mogao, odnosno siguran sam da je mogao izabrati srećniji naslov ove tačke dnevnog reda, ali šta je tu je. Predlagač ima pravo pa čak i da vodi politiku bez obzira što nije opozicija. Nemamo mi samo u opoziciji pravo da se bavimo političkim pitanjima. Ima i predlagač. Ono što je mene ponukalo da se javim jeste nervoza koja se odjednom pokazala kod nekih naših kolega a koju ja ne razumijem, počev od gospodina Džaferovića, pa ne znam još nekih kolega. Zašto nervoza? Ili gospođe Azre, gospođice Azre. Ljudi, zašto nervoza? Ovo je normalan dokument kao i mnogi dokumenti koji su ovdje došli i nije političko pitanje prevod. Jeste možda političko pitanje način stavljanja na dnevni red, ali nije političko pitanje prevod i ne može biti. Naravno, mogao bih govoriti još ... kakvih smo sve mi imali ...
Je li ovo sve o dnevnom redu, gospodine Novakoviću? Je li ovo sve bilo o dnevnom redu? Sve je bilo o dnevnom redu?
Pa ja govorim, iza mene samo još kolega Kuzmanović se bio javio o dnevnom redu.
Pa evo, sad ćete dobiti odgovore. 25
Svi prije mene su govorili isto tako o dnevnom redu kao što sam i ja govorio o dnevnom redu.
Evo, sad ćete dobiti odgovore oko nervoze itd.
A ja jesam govorio o dnevnom redu, o stavljanju tačke.
Da se mi dogovorimo. Hoćemo li do jedno 2 sata o dnevnom redu, 2 popodne. Dakle, Denis Bećirović to uvijek fino organizira. Slavko Jovičić, replika.
Gospodine predsjedavajući, ja nisam završio ali ako ste mi uzeli riječ.
Ne, izvolite, završite. Izvolite, izvinite.
E hvala, nema potrebe.
Slavko Jovičić, proradila tehnika. Izvoli, Slavko.
Hvala lijepo, gospodine predsjedavajući. Ne sumnjam kada Vi predsjedavate i bilo ko od kolega da to radi, nego stručne službe malo, ali nećemo ni njima zamjeriti. Dakle, dvije su stvari potpuno jasne. I nema nervoze nego opšteg razumijevanja. Ovi koji neće podržati ovu danas tačku da se uvrsti – potpuno je jasno kao da bi preuzeli na sebe ogromnu odgovornost što će baš danas legalizovati postojanje RS-a. To je suština, da mi otvoreno, kao što ja nastupam, da budem tu jasan. A drugi će reći, evo i ovi iz RS-a sjetili se priznavanja Dejtonskog sporazuma da se okanu nekih separatističkih težnji da se oni kao izdvoje. Legalizacija ovoga je davno izvršena. I da je neko pitao ovaj parlament, niti bi bilo Dejtona niti ove skupštine, ni nas ni bilo koga, jer mi se nikad ne bi dogovorili. I to je potpuno jasno. Ali i kad vodimo razgovore sa kojima se ne slažemo, ni dnevni red, ja se divim što u tolerantnoj atmosferi ovo radimo i nema nekih velikih naboja, gospodine Novakoviću. Šta će nervoza, kome? Nema potrebe uopšte. To je jedno. 26 Pa pošto je bilo ovdje raznih prevoda, mala digresija, kada smo potpisivali Sporazum o stabilizaciji i pridruživanju i ratifikovali zapravo s EU pa u nekim tamo aneksima, sad mene od toga glava boli bez ikakvog razloga, neko je preveo da umjesto uvoza 1.500 tona tovljenika do 50 kg treba da uvezemo divlje svinje. ___________(?) [[nije uključen mikrofon]] Ne, ne, to je Sporazum o stabilizaciji i pridruživanju. I ja pitam ove iz Komisije: pa evo vam lovačka puška, ja nemam ali ću je nabaviti, hajte nađite u planini divlju svinju, a ne da uvozimo. Što će nam to? Ali me poljoprivrednici ugušiše, kao predsjedavajućeg ove komisije, ne mogu uvesti svinje. Neko pogrešno preveo. E sad gledam ovaj prevod, baš uzeh, i na svakoj stranici po dva pečata, svaka stranica, i potpis, i na svim jezicima, ima ovdje evo bosanski. Gospodine, dobićete sada ali nećete koristiti nego ovako listati privremeno kao i ja, kad govorite. Dakle, to je opšti problem ovog parlamenta i ove zemlje što jedni drugima ne vjerujemo ni kada je nešto ovjereno, ni kada piše, pa ni kada govorimo i međusobno se gledamo, pa ni kada pogledamo stenograme. Dakle, ja plediram da imamo povjerenje. Niko nije rekao da smo mi ovo predložili i da će danas, ako vi to odbijete, nestati RS. Neće nikada. Prihvatio ovo neko u dnevni red, ne prihvatio, ovde piše da ona postoji. Pa još da napravim jednu digresiju; podnesoh ja prije dvije godine, kao privatno lice, tužbu – ko je ukrao Dejtonski sporazum? Ko nam je ukrao BiH? I dobijem odgovor da tužilaštva vode istragu. Kao privatno lice, ne kao poslanik. Neko mi ukrao državu, Dejtonski sporazum, nemam original i, naravno, podnio krivičnu prijavu. I šta ćemo sad, nema originala? Ali evo, neko se sjetio da i ovo prevede pa sad imam original koji vi zovete falsifikat. Pa malo pogledajte te CD-ove, pa vidite je li to tamo piše sve regularno, tražite ispravke, saradnike, prevodioce, konsultante. Pa da imamo zemlju normalnu u kojoj će, bio ja ne bio poslanik, u sljedećem mandatu RS biti, ostaće, jer ovdje piše i ne zavisi od glasa mog, uvaženog nekog kolege do mene ili iza leđa ili prije mene. Dakle, hoćemo li mi ovo poštovati ili nećemo, to je suština. A danas sudbina se zna, neće biti prihvaćen kod mojih kolega kojima zaista odajem veliko priznanje, ovaj red je bio najbolji, poštujem ja i prvi ali ovaj mi je red najviše odgovarao, dakle, jer sam imao dobru saradnju. Pa ako sudbina bude, to je potpuno jasno, neće biti ali će sve ostati isto. Ništa se promijeniti neće, da li pečat bio, 2-1 ili 1-1.
Slavko, 4 minute.
Završio. Hvala lijepo.
Azra Hadžiahmetović, replika. 27
Ja ne znam je li Šefik Džaferović nervozan, ali Azra nije. Gospodin Novaković je tokom svoje diskusije u par navrata izrazio sumnju, odnosno postavio pitanje zašto predlagač danas itd., ili iz kojih razloga. Vidite, predlagač je postigao svoj cilj, prema tome ne trebamo se baš baviti zašto baš danas itd. Sasvim svjesno da prilikom glasanja će biti ishod kakav će biti, ali predlagač je postigao svoj cilj. Pa i u tom smislu, evo da ne postavljamo nikakve dileme. Ali ono što hoću posebno da naglasim to je: treba li uopšte bilo koji saziv bilo kog, dakle, u budućnosti bilo kog parlamenta, Parlamentarne skupštine BiH da se bavi potvrđivanjem autentičnosti prevoda? Ja u tom smislu sam skrenula pažnju na apsurdnost formulacije tačke dnevnog reda. Vidite, oni koji se bave nekada nekim zvaničnim dokumentima kod kojih je neophodno po našim zakonima da budu i ovjereni prevodi od strane ovlaštenih sudskih tumača, nemaju nikakvu verifikaciju autentičnosti. U tom smislu ja sam skrenula pažnju na apsurdnost tog vašeg prijedloga. I moram izraziti, zaista, ovako možda i razočarenje da ono što ste i indirektno htjeli postići u ovom parlamentu, dakle sad govorim predlagač, bilo bi jako korisno da ste inicirali raspravu o efikasnosti, možda, ili potrebama promjena Aneksa 4 Dejtonskog mirovnog sporazuma u smislu procjene ili ocjene da li mi imamo zaista sistem koji odgovara vremenu koji je pred nama. Zahvaljujem.
Željko Kuzmanović, replika.
Hvala, gospodine predsjedavajući. Ja neku vrstu poslovničke intervencije o kojoj je možda trebalo i ranije da se raspravlja, međutim, evo, bio sam dovoljno korektan da saslušam sve svoje prethodnike. Naime, imam nekoliko pitanja za Službu obezbjeđenja, a odnosi se: molim Službu obezbjeđenja da mi dostavi spisak ko sve prisustvuje sjednici Doma, dakle spisak osoblja i gostiju, na koji način je izvršena identifikacija prisutnih, gdje je izvršena njihova identifikacija i da li su svi prisutni obučeni u skladu sa kodeksom koji je primijenjen u Predstavničkom domu? Hvala.
Gospodine Kuzmanoviću, ja Vas uopšte ne razumijem. Dakle, jedan mladi čovjek takvu vrstu poslovničke intervencije pravi, to je zaprepašćujuće. DRAGO
/nije uključen mikrofon/
Može naravno, može 50 minuta pauze. Ovo je ispod svake, ja ne mogu da vjerujem. Ne mogu da vjerujem. 28 [[PAUZA]]
Dame i gospodo zastupnici, poštovani gosti, molim vas da zauzmete svoja mjesta. Pauzu je zatražio uvaženi zastupnik Željko Kuzmanović. Izvolite. Molim vas da sjednete i zauzmete svoja mjesta.
Hvala, gospodine predsjedavajući. Ja samo mogu da konstatujem da nisam dobio odgovor na tražena pitanja i prepuštam članovima kluba da odluče.
Oprostite, ni ja Vas ništa ne čujem, pretpostavljam da i drugi ne čuju.
Mogu samo da konstatujem da nisam dobio tražene odgovore na postavljena pitanja od strane Službe obezbjeđenja.
Uvaženi zastupnik Drago Kalabić, poslovnička intervencija.
Vidi se da je kraj mandata, gospodine predsjedavajući, em se slabije razumijemo, em se slabije i čujemo, al' dobro, vjerovatno smo malo umorni. S obzirom da je član našeg kluba gospodin Kuzmanović tražio ovaj odgovor, koji je nama važan, nismo ga dobili, potpuno je jasno iz kojih razloga smo postavili to pitanje i zbog izostanka takvog odgovora, koji bi trebao biti sastavni dio scenarija svake sjednice, ja vas molim da se o tome Dom izjasni. A moj prijedlog je da se izjasni o pitanju da li su stečeni uslovi da se nastavi dalje sa radom sjednice?
Ja moram reći, znači kakva ste pitanja postavljali, takve ste odgovore dobivali; znači postavite precizno pitanje, dobit ćete precizan odgovor. Znači, mislim, ja mogu naslućivati šta ste Vi mislili kada ste pitali, ali ne želim naslućivati. Znači, konkretno pitanje, svako konkretno pitanje dobit će konkretan odgovor. Znači, ako imate konkretno pitanje oko bilo koje osobe koja se nalazi ovdje u dvorani, pitajte i dobit ćete odgovor. Izvolite.
Gospodine predsjedavajući, da li ja razumijem da je odgovor Vaš da je sve u skladu sa propisima? Da li ja razumijem da Vi garantujete da su ovdje sve osobe koje imaju pravo 29 prisustvovati sjednici Parlamenta da su u Parlament ušle u skladu sa uobičajenom procedurom kako se svaki put ulazi i da Vi stojite na tom stanovištu da je to tačno? Znači, ako je to Vaš odgovor, onda imamo odgovor. Ako je to Vaš odgovor da se u ovoj sali, znači i Parlamentu u skladu sa tim procedurama, ja, onda i ja tumačim, razumijem Vaš odgovor. Ako je to Vaš odgovor na pitanje gospodina Kuzmanovića, mislim da nije problem ...
Evo odmah vrlo jasno da budem nedvosmislen. Znači, prema informacijama kojima ja raspolažem u Parlamentarnoj skupštini BiH nema nezvanih gostiju, niti bilo koga ko je ušao mimo važećih procedura. Želite li da stavimo na izjašnjavanje prijedlog i jesu li stečeni uvjeti da nastavimo rad. Mislim, nema nikakvih problema, to imate pravo.
Gospodine predsjedavajući, znači, ne vidim razloga zašto to gospodinu Kuzmanoviću niste odgovorili, kad odjednom sad Vam je jasno njegovo pitanje. To je bilo njegovo pitanje, ne znam što sam Vam ja trebao kao prevodilac da Vam prevedem ovo što je gospodin Kuzmanović potpuno jasno pitao. Ja znam da Vi niste bili u momentu ... u sali, ali tehnika vođenja sjednice, nije bilo razloga da Vam se ne prenese. Mi imamo drugačije informacije i mi mislimo da to nije tačno i ja tražim samo pet minuta dodatne pauze.
Pet minuta pauze na zahtjev Kluba SNSD-a. I ja se ispričavam što nakon pauze neću biti ovdje, znači moram primiti kinesku delegaciju, ali sjednica može, što se mene tiče, nastaviti s radom u skladu s Poslovnikom. [[PAUZA]]
Molim vas, zauzmite svoja mjesta. Mi imamo već kvorum, ali evo, minutu-dvije da sačekamo, vjerovatno ima još tu ljudi, da gospodina Kalabića sačekamo. Čekamo gospodina Kalabića, on je tražio pauzu. ___________(?) Izjave daje. Izjave daje, dobro. Slavko, možeš li ti zamijeniti i objasniti? SLAVKO SLAVUJ
[[nije uključen mikrofon]] 30
Ne bi ovaj put. Dobro, dobro Slavko, dobro. [[čeka se gospodin Kalabić]] Molim vas da počnemo. Izvolite, gospodine Kalabiću.
Gospodine predsjedavajući, mi smo pokušali da provjerimo navode predsjedavajućeg gosp. Lozančića i utvrdili da oni nisu tačni, pa smo mi putem svoje službe provjerili, kad kažem svoje onda kažem putem informacija do kojih smo mi došli, znači da su u salu ušle osobe koje ne poštuju Kodeks ponašanja, koje se nisu identifikovale. A Kodeks ponašanja, ovdje smo prošli put opominjali poslanike da se ponašaju po tom Kodeksu. Znači, pod 1., ušle su na način koji je neprimjeren Parlamentu BiH, znači nisu se identifikovale i nisu prihvatile identifikaciju prema pravilima ovog parlamenta, prema našim informacijama. Prema našim informacijama, ta pravila je prekršio i Vaš savjetnik učestvujući u tome, prema našim neprovjerenim informacijama, i mi smatramo da se nisu, u ovom parlamentu mi određujemo pravila, valjda se slažete sa mnom, i ta pravila treba da svi poštuju, kao što i mi poštujemo pravila na drugim mjestima i ovaj parlament treba da radi po pravilima koje je utvrdio. Zato ja Vas molim da definitivno stavite na glasanje moj prijedlog pitanja: Da li su stečeni uslovi za nastavak ove sjednice ili nas ubijedite u suprotno?
Naravno, gospodine Kalabiću, ovaj parlament o svemu glasa. Dakle, član 92. Poslovnika kaže da će građanima i predstavnicima sredstava javnog priopćavanja biti osiguran pristup u ovaj parlament. Osoba na koju Vi aludirate, gospođa Nađa Dizdarević se obratila Kolegiju ovog parlamenta za prisustvo kao zainteresirana građanka, što je i razumljivo. Mi na Kolegiju nismo postigli saglasnost, dakle o njezinom prisustvu je bilo 2:1, nije bitno kako je ko glasao, ali gospođi Nađi Dizdarević kao građanki nije zabranjeno. Kolegij se ne bavi poslovima identifikacije, to zaista nije naš posao i ja ne znam o kojem načinu ulaska Vi govorite. Ali evo, sve to na stranu, gospodine Kalabiću, zar zaista se osjećate nešto nesigurno i da ima neke neregularnosti u ovom parlamentu. Ja to ovdje zaista nisam primijetio, naravno dozvoljavajući Vama da Vi to drugačije doživljavate. Dakle, samo mi pojasnite, Vi tražite da glasamo o čemu? Da li smo sigurni ovdje da radimo ili da li su stečeni uslovi za rad? Izvolite.
Znači, gospodine predsjedavajući, ako ste me dobro razumjeli, ja sam tražio da ispoštujemo pravila kojim Vi rukovodite. Koliko znam da je Kolegijum Doma, ako niste nadležni ne znam zašto bi Vi raspravljali taj zahtjev jutros, a jeste nadležni i koliko znam da 31 ovdje prisustvuju oni kojima Vi dozvolite. Jedino ako mislite da je anarhija to do te mjere da može ući ko hoće i kako hoće. Mislim da ste dosad pokušavali da Vi odlučujete, što smo Vam mi dali za pravo, jer institucija u kojoj nema reda onda nije institucija, jer Vi ste pokušali i kao što do sada nismo pustili desetine ljudi tamo, koliko se Vi sjećate, jer Kolegijum koga smo mi podržavali nije donio takvu odluku, a bez takve odluke se ovdje ne može ući. To je jedno pitanje. Znači, prekršili ste vlastita pravila ... Drugo pitanje koje se odnosi na sve, svi koji ulaze ovdje moraju poštovati pravila koja važe dole. Samo jedna osoba je ušla ovdje ne poštujući ta pravila, obaviješteni smo, ne poštujući ta pravila i ne znamo ko je ta osoba. Gospodine predsjedavajući, ne znam ko je ta osoba. Niste nas obavijestili a bio je red da nas obavijestite ko su nam gosti. Slušao sam pažljivo predsjedavajući kad je rekao ko je pozvan, ko je došao. Slušao sam ko je sve pozvan. I bio je red da nas obavijesti da je pored tih pozvanih gost taj i taj ušao na taj i taj način, da glasamo, da se odredimo, ne znam ni ja, na, na ... To ste bili dužni uraditi prema nama, iz fer odnosa prema nama. To ste sakrili od nas. Ne znam što to krijete od svojih poslanika, od svojih kolega u ovom parlamentu.
To meni govorite da nešto krijem?
Pa vidite, ja govorim o Kolegijumu. Znači, vi ste imali neku tamo raspravu koja nije dala rezultate, i onda ste to sakrili od nas i da mi to čujemo po hodnicima. Vi ste to pokušali riješiti i niste to riješili. A pravila nalažu kako se to rješava. Nije bitno, gospodine predsjedavajući, šta mislimo ja i Vi, mislim da trebamo raditi po pravilima. Hajmo ispoštovati ta pravila, ko god se uklapa u ta pravila. Jesmo gospodina Lijanovića opominjali ovdje nekoliko puta, državnog poslanika, da krši Kodeks, da to ... Pa zašto sad on treba da bude opomenut, a niko drugi? Da li je to signal svima da može kako hoće? Znači, nema veze sa osobom, nema veze, ovdje je riječ o pravilima u državnom Parlamentu gdje se, iz meni nepoznatih razloga, pravi ovakav presedan i krše se pravila. Ako kršite pravila kako očekujete da Vam ja kažem da sam bezbjedan, gospodine predsjedavajući. Vi ste mi garancija da sam bezbjedan ako ste ispoštovali pravila. Ja sad vidim da niste ispoštovali pravila. Ja vidim da ste napravili presedane i sad Vas pitam koliko ima presedana van ove sale i po hodnicima. Sad me tjerate da Vam ne vjerujem i da ne vjerujem službi da je uradila svoj posao. Jer zašto je za 99 ljudi jutros uradila na jedan način, a za jednu osobu, o kojoj ne znam ništa, uradila na drugi način. Nema razloga da to ovaj parlament ne zna. Nema razloga da to skrećete na bilo koju drugu temu. Kad smo mi to zabranili bilo kome prisustvo? Kada ovaj parlament nije odobrio bilo kome ko je bio zainteresovan, ali su svi bili po pravilima. Vi sad hoćete da izmijenite ta pavila, da ih kršite i da za nekog važe neka druga pravila. Ja mislim da se potpuno razumijemo i nemojte nas tjerati na tako nešto. Među nama je samo problem u poštovanju pravila. To sam pitao na početku i time i završavam. Nisu ispoštovana pravila, mi mislimo nisu stečeni uslovi. Ja molim da to podijelimo sa kolegama, ne odlučujemo samo mi, i ostali da li misle da su stečeni uslovi za održavanje nastavka sjednice. Ništa drugo. I molim vas da prekinemo tu raspravu i da to stavimo na glasanje. 32
Pa vidite, Vi sad kažete meni da prekinemo raspravu. Naravno ja ne želim da zloupotrijebim predsjedavanje i da s Vama vodim polemiku, ali ja Vas uvjeravam da apsolutno nisam učestvovao u bilo kakvom skrivenom ulaženju u ovaj parlament. Ja samo Vama govorim da je ovo otvoren parlament, da građani imaju pravo da uđu u njega, da je gospođa Nađa Dizdarević podnijela zahtjev. Gospodin Živković se nije složio. Ja i gospodin Lozančić smatramo da može gospođa da uđe, gospođa ne smeta nikome. I ja ne vidim u čemu je problem. Ali evo, idemo dalje. Denis Bećirović. Je li replika? DENIS
/nije uključen mikrofon/
Poslovnička.
Ja moram reći, ovo što sam čuo sada iz izlaganja gospodina Kalabića, to je skandalozno. Naime, čovjek je, ___________(?) [[mikrofon nije uključen]] DENIS
/mikrofon nije uključen/
: (pa evo sad ću reći, po Poslovniku prekidate), čovjek je rekao da ne vjeruje službi predsjedavajućeg ovog parlamenta već da je on od svoje službe saznao da to nije tako. Takva njegova izjava je skandalozna i ona implicira sljedeću činjenicu: da u ovom parlamentu postoje različite službe i da svako od vas ima svoju službu za bezbjednost Parlamenta, što apsolutno nije tačno. Postoji stenogram i sad Klub SDP-a traži pauzu od 10 minuta da se čujemo, odnosno da saznamo zvanično od Kolegija je li jedna služba zadužena za bezbjednost ili ima više službi, jer svako od vas ima svoju službu. DRAGO
Da se malo slušamo, molim vas.
Tražimo pauzu od 10 minuta da razriješimo ovo pitanje, u ime Kluba SDP-a.
Molim vas, pauza 10 minuta. 33 [[PAUZA]] Molim vas, zauzmite svoja mjesta da krenemo. Izvolite, gospodine Bećiroviću.
Klub SDP-a je tražio pauzu od 10 minuta. Mi u Klubu SDP-a mislimo da treba smiriti situaciju u Parlamentu ovdje, ne treba previše i ne znam zbog čega tolika nervoza, toliko nestrpljenje danas, nema potrebe za tim. Svi mi znamo da ovo nije ni 1991., ni 1992. godina. I pitanje Kluba SDP-a prema Kolegiju je bilo vrlo jednostavno: Postoji li jedna zajednička služba Parlamenta BiH zadužena za bezbjednost ovog objekta i prisutnih u ovom objektu? Ako postoji, treba da nam se to kaže i nema nikakvih dilema. Postoji li dakle jedna služba koja daje iste informacije i gospodinu Lozančiću i gospodinu Belkiću i gospodinu Živkoviću, ili možda postoje mimo te službe neke paralelne službe, ili ne daj Bože partijske službe koje su zadužene za bezbjednost ovdje u Parlamentu. Mi samo dakle tražimo kao klub poslanika odgovor na takvo pitanje, jer došli smo u dilemu nakon pojedinih diskusija; predsjedavajući ovog parlamenta je javno rekao šta je rekao, dakle da postoje uslovi da sasvim normalno radi, funkcioniše danas Parlament. S druge strane, jedan od poslanika je onda ispravio predsjedavajućeg da to i nije baš tako. Ja ne ulazim uopšte u to je li u pravu poslanik ili predsjedavajući, već samo tražim odgovor na ovo jednostavno pitanje, kao klub poslanika, da bi se mogli očitovati o daljem radu. Hvala.
Gospodine Bećiroviću, postoji samo jedna služba obezbjeđenja i ta se služba zove: to su službe institucija BiH. Azra Hadžiahmetović, replika.
Ne znam ni da li je replika, predsjedavajući. Unaprijed se izvinjavam, ne znam kako bih nazvala ovu svoju intervenciju, ali mi već dva sata smo pod jednom presijom poslaničkih pitanja i klupskih pitanja, a da nismo ni usvojili dnevni red. Ja mogu razumjeti, iako ne mogu opravdati, da se koriste i prilike kao što je sjednica Parlamenta da bi se zahuktale neke stvari, ali evo ne mogu se oteti dojmu da je Klub SNSD-a postavio pitanja ova koja je postavio nakon što je postigao cilj sa namjerom da uvrsti tačku dnevnog reda ovdje. Evo, ja postavljam pitanje SNSD-u: Zašto nakon što je intonirana himna, a da ne govorimo eventualno i prije same himne, nije postavljeno pitanje imamo li mi uslove za normalan rad ovog parlamenta? Odnosno, da li mi trebamo, bilo ko od nas, bilo koji klub, ili bilo koji poslanik, na početku svake sjednice postavljati pitanje: Imamo li uslove da radimo? Meni je logično da budemo eventualno obaviješteni u slučaju toga da nemamo uslove da radimo. Ali ja 34 sam ubijeđena da od samog početka današnjeg rada, od intoniranja himne, od otvaranja sjednice ... , rješavanja prethodnih pitanja i sve ostalo, to pitanje vam je bilo potpuno suvišno. Vidite, ja opet ponavljam, ja sve razumijem iako sve ne opravdavam. Ali ja vas lijepo molim da vodite računa o dignitetu svih nas ovdje.
Replika, Drago Kalabić.
Pa vidite, prvo, gospodinu Bećiroviću, da si me saslušao kako treba, vjerovatno ne bi imao potrebe; kad neko kaže fudbal, nekoga asocira na Mesija, nekoga na Milera, nekoga na Safeta Sušića a nekoga na dres, nekoga na fudbalsku loptu. Kad se pomene služba, Vas asocira na što asocira. Ja poštujem Vaš senzibilitet prema službama i službi u službama, ali ja sam zaista mislio, treba Vam ponavljati, da svaki naš klub ima službu. I to, kad sam vam rekao služba, služba Kluba SNSD-a nema, bar tad nisam mislio. Ali ako u tom pravcu Vi tjerate u kome tjerate, onda je to za neku posebnu priču službi u službama i ostalo. Ali da skratimo raspravu o tome, znači služba Kluba SNSD-a i svi oni što vide vizuelno i što vide ne znam ni ja, što nas mogu opslužiti. Opslužili nas time čime su nas opslužili i ja sam to rekao ovdje: neprovjereno, zato što postoji zvanična služba koja daje ove informacije, koja nama nije dala informacije, jer nema gospodina Lozančića i ne mogu sada ući s njim, jer je, evo zbog obaveza nije tu da bi mu sad rekao, ponovio bih mu da nije ... tačno i da nije u pravu. Kad je ovo drugo pitanje, uvažena kolegice, znači oni koji su pripremili ovaj scenario vezano za tu tačku nisu to trebali, jer mislim da smo lagano mogli izaći iz te tačke. Znači, stvari gledajte tako. Znači, trebalo je tačku o kojoj govorite da završimo kako treba, a ne da ono što je pripremljeno uvodi scenario vezano za tu tačku. Mi ovo nismo pripremali. Zašto je sve do sada bilo redovno oko ulaska i prisustva, zašto danas nije? Ako hoćete reći sad da je, bilo bi previše, da je to pripremio SNSD, nije SNSD. Jeste pripremio tačku, ali ovaj scenario nije, samo smo imali odgovor na to da smatramo da to nije uredu, da nije korektno, da ove odnose u Parlamentu BiH treba njegovati kad je u pitanju korektnost i kad je u pitanju pravo na informaciju. Vi ste danas nama uskratili pravo na informaciju pokušavajući nas staviti u poziciju da ne pitamo. Mi imamo pravo da pitamo i tu se jedino slažem sa vama, da vodimo računa o dignitetu. Poslanik je u ovom parlamentu, ako oni budu obmanjivani, ako oni budu na neki način stavljali u podređen položaj ispod službi – onda nije uredu. Valjda i u toj cijeloj hijararhiji ipak smo mi iznad službi, iznad, i ne pitamo često, a onda kad pitamo zar se ne može dobiti odgovor na pitanje iz unutrašnje organizacije Parlamenta, po čemu je to pitanje problematično, po čemu ne ulazimo svi na ista vrata, po čemu se svi ne identifikujemo, po čemu svi ne poštujemo ista pravila? Ili da izmijenimo ta pravila? Evo, i u tom ćemo učestvovati, ali u kršenju nećemo učestvovati. I nikakva druga namjera nije bila i možete to elegantno riješiti. Jer u kršenju pravila dozvolite da ja imam slobodnu interpretaciju, od bezbjednosti pa nadalje. To je moja odluka, nije vaša, ja odlučujem jesam li bezbjedan ili nisam, a ne neko drugi u moje ime. I nemate potrebe doprinositi kad smo pravila, i time završavam, dogovorili, uredili, poštovali do danas. Mi nećemo ovdje sjediti svjesni kršenja pravila – to da potpuno bude jasno svima.
Replika, Azra Hadžiahmetović. 35
Zahvaljujem, predsjedavajući. Evo, ja opet postavljam pitanje kolegi Kalabiću: Kako to da Vi to pitanje niste postavili, dakle uslova, legalnosti, itd., rada, početka rada današnje sjednice prije nego što ste izazvali čitavu ujdurmu ovdje vezano za vaš prijedlog Dejtonskog sporazuma? Kako to da služba nije zakazala jutros, jer smo mi himnu slušali u 10:10, 10:15? DRAGO
/nije uključen mikrofon/
A znači služba SNSD-a je kasno reagovala.
Molim vas?
Vidite, kolega Kalabiću, možemo se mi ovako na neki način prebacivati, igrati ping- ponga i svega ostalog, ali ja Vas opet molim da poštujete dignitet ove institucije i sve nas pojedinačno.
Replika, Živković.
Zahvaljujem. Ja sam mislio da se javim za diskusiju s obzirom da mi raspravu o dnevnom redu nismo završili. Ja imam pravo diskusiju, ali ne mogu ... diskusiju, ovo vodim kao poslovničku intervenciju, jer htio sam sa vama da diskutujem o vašem prijedlogu Potvrđivanje autentičnosti prevoda, zato što to ne piše ovdje, ovdje piše: Potvrđivanje autentičnog prevoda. Mi smatramo da je autentičan samim tim što su sudski tumači to uradili. Znači, niste dobro naš prijedlog tačke dnevnog reda diskutovali. Želim da kažem da se dignitet ovog parlamenta čuva na različita načine. Nismo o tome mogli da raspravljamo jer nismo bili svjesni situacije da je narušen dignitet ovog parlamenta. Naknadno, vizuelno, a nakon toga i preko informacija smo ustanovili da je narušen dignitet ovog parlamenta jer su prisustvovale osobe koje nisu prošle sve identifikacione procedure koje zahtijeva prisustvo u ovoj sali, a to se podrazumijeva i u onome tamo dijelu, jer predsjedavajući kada opominje, opominje i u onome tamo dijelu da se neko ponaša ... Druga stvar, mi smo ovdje u ovome parlamentu donijeli kodeks o oblačenju, kako poslanika tako i osoblja, ali i gostiju. I mi kršimo ovdje dvije svoje procedure. Jednu proceduru: načina ulaska u ovaj parlament, i drugu proceduru: načina prisustva u ovome parlamentu. Ako ste spremni da to kršimo ovdje zarad nekih drugih svojih ciljeva, mi nismo spremni da na takav način kršimo procedure ovog parlamenta, nismo spremni da se na ovaj način ruši dignitet ovog 36 parlamenta, a za Kodeks ponašanja smo; ako treba iz Evropskog parlamenta donesite taj Kodeks ponašanja, ali nisam vidio da se ovako ponašaju u Evropskom parlamentu, kojem mi težimo.
Vinko, jesi odustao, Vinko? VINKO
/nije uključen mikrofon/
Dobro. Pa evo, kada razmisliš, javi se. Azra Alajbegović.
Poštovani predsjedavajući, kolegice i kolege, ja sam samo htjela da kažem da je zaista na Kodeks ponašanja parlamentaraca Parlamentarne skupštine BiH bio amandman Kluba SNSD-a koji je u parlamentarnu proceduru uveo delegat u Domu naroda, ispred srpskog naroda, gospodin Drago Ljubičić i da taj amandman o zabrani ili ograničavanju bilo kakvog oblačenja koji se odnosio na stil i tip oblačenja, kako za parlamentarce tako i za uposlenike Parlamentarne skupštine BiH, nije usvojen. Tako da mi, što se tiče tog Kodeksa ponašanja, nismo usvojili taj amandman i taj amandman nije u Kodeksu ponašanja poslanika, niti postoji ograničenje u Kodeksu. Hvala.
Ja da vam pravo kažem, izgubio sam evidenciju koliko je ko puta replicirao. Ovo je danas izgleda, samo jedan trenutak, gospodine Jovičiću, treća. Mirko Okolić, diskusija o dnevnom redu. [[zajednička diskusija]] DRAGO
/nije uključen mikrofon/
Dajte mi prijedlog, dajte mi tačno formulišite, ja ću staviti na glasanje. Stavit ću ja na glasanje, gospodine Kalabiću. Izvolite, gospodine Kalabiću, dajte mi formulišite da glasamo.
Da, ja sam rekao pitanje na koje mi tražimo odgovor. Znači, stavite na glasanje naš zahtjev – da li su stečeni uslovi za nastavak? 37
Ja sam kao član Kolegija Vam rekao svoje mišljenje da su potpuno ispunjeni uslovi i da nema smetnji za rad. Ali evo, ako Vi insistirate na glasanju.
Mi insistiramo.
Nemamo saglasnost, gospodin Živković drugačije misli. Ako želite, evo gospodo, Klub SNSD-a traži da se izjasnimo da li postoje normalni uslovi za rad ovog parlamenta? Pripremite se za glasanje. [[zajednička diskusija]] Gospodine Genjac, sasvim je svejedno, ili će ljudi ovako otići ili će ovako ... Izvolite, gospodine.
Molim vas, izvinjavam se, predsjedavajući.
Samo izvolite, nemojte se uzrujavati, dat ću ja Vama riječ.
Svaki klub i svaki poslanik ima mogućnost i legitimno pravo po Poslovniku da predloži prekid sjednice. Ne postoji poslovnička mogućnost i pravo da se za subjektivne utiske pita Parlament, pogotovo u uslovima kad je sasvim jasno da su ti subjektivni utisci motivirani dnevnopolitičkim razlozima. Dakle, možete staviti prijedlog na glasanje da se prekine sjednica, to svako ima pravo da predloži i ništa drugo.
Dakle, gospodine Kalabiću, gospodin Genjac je u pravu, on je u pravu. DRAGO
/nije uključen mikrofon/
Ne, ne, ne, sigurno da je u pravu, dakle gospodin Genjac je u pravu, Vi izvolite preformulisati prijedlog uz obrazloženje koje imate da se prekine ova sjednica. Tražite prekid sjednice. 38
Ne, ne, ne, molim vas. Mogu li dobiti riječ?
Pa izvolite. ___________(?) [[nije uključen mikrofon]] Pa evo, samo vi naručujte, ja ću ...
Ja vas molim, potpuno poštujući ovo što je rekao gospodin Genjac.
Dakle, ovdje se radi o prekidu sjednice.
Ma nema veze, pa to nema veze s ovim o čemu ja govorim, potpuno poštujem to. Gospodin Genjac traži prekid sjednice i neka stavi tačku i o tome ćemo glasati, ima pravo. Ja tražim da se glasa o ovome što nema veze sa prekidom sjednice. Znači, tražim jer se ne slažem sa Vašom konstatacijom. Vi ste dužni obezbijediti uslove, ja smatram da nisu stečeni i da se o tome Parlament izjasni. Ako se Parlament izjasni da su stečeni uslovi za sjednicu, nema prekida.
Vaše je pravo ako Vi smatrate da nisu uslovi obezbijeđeni (ja mislim da jesu, Vi ne mislite) Vi nemojte prisustvovati sjednici sve dok ne ocijenite da su ispunjeni uslovi.
To nema veze sa predlogom gospodina Genjca, gospodine predsjedavajući. Ja tražim da o ovome glasamo.
Vinko Zorić. Moram dati replike, evo imam još par replika. Vinko Zorić.
Gospodine predsjedavajući, ja se ne slažem ni s Vama ni sa gospodinom Genjcom. Dakle, onaj ko se i subjektivno osjeća nesiguran – napusti sjednicu. Je li to tjeranje iz ovog parlamenta? Zašto? Kako ću se ja drugačije osjećati nesiguran nego subjektivno? Ne mogu se ja objektivno osjećati nesigurno. Vidi, molim te, i kaže: je, nije bitno ko to govori, u pravu si ali nisi se sjetio na vrijeme. Kako to, pa vi ste priznali da nije bilo konsenzusa oko... ? Ja ne znam o čemu se radi, ljudi, mene je sad strah jer ne znam o čemu se radi! Možda ovi što imaju veće 39 klubove, možda njih nije strah, ima i može jedan drugog braniti, ja sam iz malog kluba, mene je strah. ___________(?) [[nije uključen mikrofon]] A Martina nema, ja ne znam o čemu se radi, ljudi moji. Ne, ozbiljno, ja ne znam razlog ali evo gospodin Belkić je ovdje rekao: je, tražio je neko ovdje da bude, nije se htio identificirati i nismo imali konsenzusa da ta osoba bude.
Nije tačno, identificirao se imenom i prezimenom i tražio je. Pismeno tražio prisustvo imenom i prezimenom.
Dobro, ne ulazim u detalje. Ali ste rekli da nije bilo konsenzusa ...
Jeste, tačno, tačno.
Onda o čemu pričam. Samo je, znači, pitanje kad se gospodin Kalabić ili, ko je već, Kuzmanović sjetio da je prekršena neka procedura. Znači, niko ne govori nisi u pravu. Gospodine Genjac, ja se subjektivno osjećam nesiguran. I je li to razlog – idi kući. Pa mogu ja ići kući, ja se nisam više kandidirao, mogu još ne biti na ovoj i na sljedećoj sjednici, isto mi je, neću ništa vjerojatno ni više ni manje doprinijeti radu ovako jalovog parlamenta, jer mi je danas onemogućeno raditi. Ja već četiri sata ovdje sjedim, ne mogu raditi. Da je nekome drugom ovako onemogućeno raditi kao meni danas, on bi se bunio ili ne bi bunio. Vjerojatno ljudi ne vole raditi. Hajmo, neka Kolegij, neka Prošireni kolegij donese nekakvu odluku hoćemo li danas raditi ili nećemo. Je li bitno hoće li se glasati o Draginom prijedlogu ili o prekidu sjednice, meni je sasvim svejedno ako nema danas produktivnog rada. Ako danas nema produktivnog rada, bolje je da Kolegij prekine sjednicu, a ne da se ovdje nadmudrujemo. Zaista nisam htio nasmijati svoje kolege, pa ni one iza paravana. Ja ne znam o čemu se radi, ko je neprilično obučen i je li to muška ili ženska osoba, je li naoružana, ... ja ništa ne znam. Ali sad subjektivno osjećam jednu tjeskobu, evo neću reći strah, jer ne znam o čemu se radi. Evo.
Molim vas pauza 10 minuta. Prošireni kolegij u salu. [[PAUZA]] 40
Dame i gospodo, molim da zauzmete svoja mjesta, nastavljamo s radom. U ovoj pauzi sastao se i Kolegij Doma i Prošireni kolegij Doma. Kolegij Doma je predložio, a Prošireni kolegij jednoglasno prihvatio da za današnju 82. sjednicu Zastupničkog doma Parlamentarne skupštine BiH svima vama predložim dnevni red, a nadam se da ste ga dobili, i da na sjednici ovdje ne otvaramo ponovo raspravu o dnevnom redu. Vidite da ovdje nema točke zastupničkih pitanja. Prijedlog je znači Proširenog kolegija da svi vi koji ste planirali postaviti zastupnička pitanja dostavite zastupnička pitanja u pisanoj formi i ona će biti procesuirana u skladu s Poslovnikom. Ne vidim da ima drugačijih razmišljanja u Zastupničkom domu i ja konstatiram da Zastupnički dom za 82. sjednicu Doma ima sljedeći DNEVNI RED 1. Usvajanje Zapisnika 81. sjednice Zastupničkog doma; 2. Potvrđivanje Odluke o upućivanju pripadnika Oružanih snaga Bosne i Hercegovine u misiju Snaga međunarodne sigurnosne pomoći (ISAF) u Islamsku Republiku Afganistan; 3. Imenovanje člana Upravnog odbora Javnog radiotelevizijskog servisa Bosne i Hercegovine iz hrvatskoga naroda, materijal broj: 01,02-50-3-916/10 od 12.7.2010. godine (Rang-lista Regulatorne agencije za komunikacije BiH); 4. Imenovanje članova u Stručno povjerenstvo DTT Foruma, materijal broj: 01,02- 29-919/10 od 13.7.2010. godine (materijal Ministarstva komunikacija i prometa BiH); 5. Izmjena u zaključku Zastupničkog doma sa 76. sjednice, održane 21.4.2010. godine, povodom zaduživanja zamjenika ministra sigurnosti Mije Krešića da obavlja dužnost vršitelja dužnosti ravnatelja Agencije za prevenciju korupcije i koordinaciju borbe protiv korupcije; 6. Davanje suglasnosti za ratificiranje: a) Sporazuma između Vijeća ministara BiH i Vlade Republike Srbije u oblasti obrazovanja, kulture i sporta, b) Sporazuma o ekonomskoj suradnji između Ministarstva vanjske trgovine i ekonomskih odnosa BiH i Ministarstva industrije i trgovine Češke Republike, c) Sporazuma između Bosne i Hercegovine i Češke Republike o razmjeni i obostranoj zaštiti tajnih podataka, d) Sporazuma o financiranju između Bosne i Hercegovine i Međunarodne asocijacije za razvoj – Prvo programsko financiranje za razvojne politike javne potrošnje (resorno ministarstvo: Ministarstvo financija i trezora BiH), e) Sporazuma o zajmu između Bosne i Hercegovine i Međunarodne banke za obnovu i razvoj – Prvi programski zajam za razvojne politike javne potrošnje (resorno ministarstvo: Ministarstvo financija i trezora BiH), 41 f) Ugovora između Bosne i Hercegovine i Republike Srbije o izmjenama i dopunama Ugovora između Bosne i Hercegovine i Srbije i Crne Gore o međusobnom izvršenju sudskih odluka u kaznenim stvarima (resorno ministarstvo: Ministarstvo pravde BiH), g) Sporazuma o financiranju između Bosne i Hercegovine i Međunarodne asocijacije za razvoj – Projekt potpore mrežama socijalne sigurnosti i zapošljavanju, h) Sporazuma između Vijeća ministara BiH i Vlade Federativne Republike Brazil o djelomičnom ukidanju viza, i) Sporazuma između Vijeća ministara BiH i Vlade Arapske Republike Egipat o uzajamnom ukidanju viza za nositelje diplomatskih, službenih i posebnih putovnica, j) Sporazuma o kreditu između Bosne i Hercegovine, koju zastupa Ministarstvo financija i trezora, i Raiffeisen Zentralbank Osterreich Aktiengesellschaft – Izgradnja nove bolnice u Bijeljini. Prije prelaska na prvu točku dnevnog reda samo još da vas obavijestim da će sve točke koje su danas bile planirane biti uvrštene u dnevni red sjednice koja će biti održana 1. 9. ove godine. Prelazimo na 1. točku dnevnog reda: Ad. 1. Usvajanje Zapisnika 81. sjednice Zastupničkog doma Svi ste dobili Zapisnik. Ima li primjedbi? Nema prijavljenih. Zaključujem raspravu. Prelazimo na 2. točku: Ad. 2. Potvrđivanje Odluke o upućivanju pripadnika Oružanih snaga Bosne i Hercegovine u misiju Snaga međunarodne sigurnosne pomoći (ISAF) u Islamsku Republiku Afganistan
U ime Komisije za odbranu, gospodine predsjedavajući, kao zamjenik predsjedavajućeg ove komisije, Komisija za odbranu i sigurnost je jutros imala sjednicu po ovom pitanju i kao što ste mogli da vidite uz obrazloženje Odluke Predsjedništva BiH dostavljeni su vanjskopolitički, odbrambeni, sigurnosni, finansijski i pravni aspekti ove odluke i Komisija je podržala Odluku Predsjedništva. Predlaže Predstavničkom domu da je podrži i da potvrdi Odluku Predsjedništva o upućivanju jedinice od 45 pripadnika u misiju u Afganistan. Toliko, hvala vam.
Zahvaljujem. Uvaženi zastupnik Momčilo Novaković.
Hvala Vam, gospodine predsjedavajući. Evo, ja neću ništa komentarisati, ništa govoriti sem što ću iz ovog dokumenta 'Ocjena opravdanosti sudjelovanja' pročitati sigurnosne aspekte sudjelovanja. Pa kaže: 'Sudjelovanje pripadnika Oružanih snaga u misiji u Afganistanu neće imati većih imlikacija na ugrožavanje sigurnosti BiH. Drugi sigurnosni aspekt je sudjelovanje pripadnika Oružanih snaga u operaciji potpore miru, pored toga što doprinosi afirmaciji BiH, ima za obavezu izgradnju i održavanje međunarodne sigurnosti.' I treći, vezano za misiju ISAF-a u Afganistanu, napomenuto je da sva raspoloživa saznanja vezana za uže i šire područje Afganistana redovno dostavljaju Ministarstvu odbrane. Mislim da svaki komentar na ovo bi bio suvišan jer ovdje ni riječi nema o sigurnosti pripadnika, procjeni sigurnosti pripadnika Oružanih snaga BiH koji se nalaze u ovoj misiji, odnosno koji se trebaju poslati u ovu misiju, a što je bila obaveza kao dio dokumenta o opravdanosti ove odluke.
Zahvaljujem uvaženom zastupniku. Nema više prijavljenih. Zaključujem raspravu. 43 Prelazimo na 3. točku: Ad. 3. Imenovanje člana Upravnog odbora Javnog radiotelevizijskog servisa Bosne i Hercegovine iz hrvatskoga naroda, materijal broj: 01,02-50-3-916/10 od 12.7.2010. godine (Rang-lista Regulatorne agencije za komunikacije BiH) Regulatorna agencija za komunikacije je 12.7.2010. godine dostavila Rang-listu kandidata za člana Upravnog odbora Javnog radiotelevizijskog servisa BiH iz reda hrvatskog naroda, kako slijedi: 1. Maja Lasić; 2. Mario Pejić; 3. Josip Dolić. Nadležno Povjerenstvo za promet i veze je 26.7. dostavilo Mišljenje o Rang-listi. Povjerenstvo je prihvatilo Rang-listu i predlaže Domu da sukladno članku 26. stavak (1) Zakona o javnom radiotelevizijskom servisu imenuje člana Upravnog odbora sa Rang-liste kandidata koji su ušli u uži izbor. Povjerenstvo predlaže Domu usvajanje i zaključka, koji glasi: 'Zastupnički dom traži od nadležnih organa da se deblokira proces izbora imenovanja člana Upravnog odbora Javnog radiotelevizijskog servisa BiH iz reda srpskog naroda.' Također ste 27.7.2010. godine od Regulatorne agencije dobili i dopunu biografije za gospodina Marija Pejića. Otvaram raspravu. Nema prijavljenih. Zaključujem raspravu. Prelazimo na 4. točku: Ad. 4. Imenovanje članova u Stručno povjerenstvo DTT Foruma, materijal broj: 01,02-29-919/10 od 13.7.2010. godine (materijal Ministarstva komunikacija i prometa BiH)